**סיכום לי"ב 4 באזרחות לקראת מבחן המגן ב 17-11**

**זכויות אדם והאזרח**

**זכויות אדם** הם: -

זכויות טבעיות בסיסיות אשר שייכות לאדם מעצם היותו אדם ולכן:-

  אינן מוענקות על ידי השלטון.

  השלטון איננו יכול ליטול אותן מן הפרט.

* **זכויות האדם** נגזרות מהתפיסה שהאדם הוא **בן אנוש** ולכן אינו תלוי בחברה זו או אחרת , כל שלטון חייב לדאוג שהזכויות יתקיימו ויכובדו , אלו הן **זכויות טבעיות בסיסיות** ללא קשר למדינה בה נולד או בה נמצא **האדם.**
* דמוקרטיות רואות במדינה גוף שקם על מנת להגן על זכויות האדם ולהסדיר את היחסים בין בני האדם בדרך הוגנת ומאורגנת, אך אין למדינה סמכות לגיטימית (מוצדקת) לפגוע בזכויות היסוד שלשם שמירתן היא קמה.

להלן פרוט שש זכויות האדם : -

* **הזכות לחיים , לביטחון ולשלמות הגוף.**
* **הזכות לחירות.**
* **הזכות לקניין.**
* **הזכות לשוויון.**
* **הזכות להליך משפטי הוגן.**
* **הזכות לכבוד.**
* **חובות אדם** – כדי לשמור ולקיים את הזכויות הטבעיות , חלה על כל אדם החובה להימנע  מפגיעה בזכויות הטבעיות של האחר. חובת האדם לגלות סובלנות כלפי האחר, לכבד את זכותו להאמין, להביע דעה גם אם הן סותרות את דעתו.

**2.  זכוי**ו**ת אזרח וחובות**

* **זכויות האזרח** הן חלק מזכויות האדם הטבעיות, אלו זכויות שזכאים להן רק אזרחי המדינה, זכויות האזרח נוגעות לאדם החי במסגרת המאורגנת של המדינה ומגדירות את זכויותיו הפוליטיות.
* **הנחת היסוד** – האדם חלק מחברה מאורגנת במסגרת המדינה.
* השלטון איננו יכול לשלול זכויות אזרח , אולם, עם זאת מתפקידו של השלטון להגן על קיומן של הזכויות ועל כבודן בידי החברה.זכויות אלה מחזקות את מעמדו ואת יכולת השפעתו של האזרח על חיי המדינה. לדוגמא : -
* **הזכות לבחור ולהיבחר** – זכותו של האזרח לבטא את עמדותיו הפוליטיות ע"י קביעת הרכב השלטון, וכן להשפיע על הנעשה במדינתו במסגרת תפקיד באחד ממוסדות השלטון.

הערבים, הדרוזים והצ'רקסים בישראל ממשכים את זכויותיהם האזרחיות: הם זכאים לבחור ולהיבחר למוסדות הרשמיים של המדינה, הן במישור הממלכתי לכנסת והן במישור המקומי לרשויות המקומיות, ויש להם חופש התאגדות להקים מפלגות שייצגו אותם בכנסת.

זכויות אלו מבטאות רמות שונות של מעורבות פוליטית של האזרח בחיי מדינתו.

* **חופש ההתארגנות** – זכותו של אדם להתחבר לקבוצה ובמסגרתה להשפיע על החיים הציבוריים ולהביא לשינויים חברתיים ופוליטיים במסגרת העיקרון מפלגות פועלות בבחירות דמוקרטיות של התמודדות חופשית כדי לפעול לשינוי מתוך מוסדות השלטון שהם מרכז ההשפעה, ריבוי ההתארגנויות מחזק את שלטון העם, את הפלורליזם ואת הגבלת השלטון.

**היכולת למתוח ביקורת על השלטון** –זכותו של האזרח לבטא את מחאתו על אופן התנהלותו ופעולותיו של השלטון. יכולת זו זו נועדה לחזק את המעורבות האזרחית ולפקח על השלטון. ביכולת תבוא לידי ביטוי בעיקרון הגבלת השלטון , בעיקר במנגנון הלא פורמאלי שבו. כן ניתן לממש זאת באמצעות שימוש שזכויות החירות כגון חופש הביטוי, חופש המחאה וההפגנה ועוד...

זכויות אזרח ניתנות לכל האזרחים ללא הבדל דת , גזע , לאום.

האזרחות מחייבת הכרה וכיבוד זכויות האחר והשונה, הכרה בזכות המיעוט

לשמור על ייחודו ולהשמיע את קולו בלא שיישללו ממנו זכויותיו.

* **חובות** **האדם כאזרח** נובעות ממודעות האדם לכך שהוא מרכיב חשוב בחברה ובמדינה.מימוש זכותו **מתוקף חוק** להשתתף בעיצוב החיים הציבוריים והפוליטיים במדינה ולציית לחוקי המדינה כמו : שרות בצבא, נאמנות למדינה,
* חובתו של האזרח להתריע על עוולות שנגרמות לפרט ולקבוצה במדינה ולבקר את רשויות השלטון וממלאי התפקידים אם הם חורגים מתפקידם ומסמכויותיהם.
* חובת תשלום מסים.
* חובת הצגת דרכון בכל כניסה למדינה ויציאה ממנה
* כל אזרח הוא קודם כל אדם ולכן יש לו את כל הזכויות הטבעיות כאדם.
* **התנגשות בין זכויות** – תשלום מיסים.

**הקשר בין מילוי חובות לזכויות**

אין קשר בין מילוי חובות לזכויות . ניתן להעניש אדם על פי חוק בהתאם לעבירה שעשה אך אין לשלול ממנו את זכויותיו האחרות ( כאדם או כאזרח ) שאינן קשורות לעבירה.

דוגמאות:

* אדם שעבר עבירת תנועה – אין למנוע ממנו את הזכות להצביע בכנסת או לקבל קצבת ביטוח לאומי
* אדם שאיננו משתתף באופן שווה בחלוקת הנטל של החיים בחברה אין למנוע מנו את הזכות לשוויון

**א) הזכות לחיים , לביטחון ולשלמות הגוף.**

* כל אדם זכאי להגנה על חייו מפני כל פגיעה בגופו או בחייו. כל פגיעה בגופו של אדם אסורה ומהווה עברה פלילית הכפופה לעונשים חמורים. חובת המדינה להגן על חייהם וביטחונם האישי של כל בני האדם החיים במדינה לאו דווקא אזרחים.
* זכות זו נובעת מהראיה הדמוקרטית שלפיה החיים הם ערך עליון, ועל כן נטילתם או פגיעה בהם מנוגדות לכל מוסר אנושי. מחובתה של המדינה להגן דרך חוקים ומוסדות ביטחון על האדם שחייו או ביטחונו מצויים בסכנה.
* זוהי זכות ראשונית ובסיסית שבלעדיה אף זכות לא מתקיימת, משמעותה ניהול חיים ללא פחד או חשש מפני פגיעות בגופו או בחייו.
* **התנגשות בין זכויות** - חקירות שב"כ  -  פצצה מתקתקת , ממשל צבאי, המתת חסד.

1. **הזכות לחירות.**

חירות היא החופש של כל אדם לבחור איך לפעול ולהתנהג ובאיזו דרך לבחור בחייו, בכל תחום שיבחר. חירותו של כל אדם מוגבלת במקרים שבהם הוא עלול לפגוע בעצמו או בחברה כולה.כל אדם רשאי לעשות כל מה שאינו אסור על פי חוק.

למרות שאין חוקה המעגנת את כל זכויות האדם והאזרח בישראל, בג"צ יוצר בפסיקותיו תקדימים המהווים מעין **מגילת זכויות אדם שיפוטית**, שמנחה את רשויות השלטון לפעול על פיהם, כפי שנראה בהמשך. בתקדימים אלה, בית המשפט קובע נורמות חברתיות ותרבותיות

במסגרת הזכות הכללית לחרות קיימות חירויות ספציפיות נוספות כמו:

* **חרות המחשבה והדעה** – ( זכות מוחלטת **אבל מוגבלת),** זכותו של כל אדם להחזיק בדעה משלו בכל עניין המצוי על סדר היום הציבורי או בענייניו האישיים. (מדובר רק בחופש לחשוב **לא לפעול**)
* **חופש המצפון –** "מצפון" משמעו תחושה של שכנוע פנימי שמחשבה או פעולה מסוימת היא נכונה וראויה. לעיתים זו תחושה אישית- פרטית ומנוגדת למקובל בחברה, ולעיתים קבוצה מסוימת מחזיקה בתחושה זו בניגוד לרוב החברה. מצפון זוהי תחושה סובייקטיבית התלויה בהכרה אישית של אדם על הדרך להבחין בין ראוי לשגוי. חופש המצפון כולל את החופש לפעול בהתאם לתחושתו ולעולם הערכים שבו האדם מאמין**.( מצרף מעשה למחשבה),**
* **חופש הביטוי** – זכותו של כל אדם להביע עצמו בדרכים שונות ולבטא את עמדותיו, רצונותיו והאינטרסים שלו. חופש הביטוי מהווה את אחת מזכויות היסוד במדינה הדמוקרטית, כיוון שהוא מאפשר לחשוף עובדות**,(זכות הצבור לדעת)** להביע עמדות ולנסות לשכנע בדרכי שלום, לגבש עמדות מתוך שקול דעת ומאפשר לכל אדם להגיע למימוש עצמי. .(למשל אומנות, קולנוע)

**זכות הציבור לדעת** היא הזכות הכללית והעקרונית, מטרתה לאפשר לאזרח לצרוך, לקבל ולהחליף מידע בנושאים שונים ומגוונים, ככלי לגיבוש עמדות ודעות, והוא עושה זאת באמצעות קבלת מידע ממקורות שונים או דרישתו.

**חופש המידע** הוא זכות ספציפית (הכלולה במסגרת זכות הציבור לדעת), ועניינה בזכותו של האזרח לקבל מידע המצוי בידי רשויות המדינה.

חירות  המידע אינה קשורה רק למידע על מוסדות השלטון אלא מידע הנחוץ לאזרח בחיי היום יום מידע  כלכלי, תרבותי, חברתי , למשל: על מחירי מוצרים, על זמני נסיעות של קווי תחבורה,  מופעי תרבות ובידור.

**"חוק חופש המידע "** קשור לחובת מוסדות ורשויות למסור מידע לציבור על תחום אחריותם.

בזכויות יש להוסיף את **רגשות הציבור** או פגיעה ברגשות ציבור

לדוגמא: אי נסיעה של מכוניות בשבת בשכונה דתית נובעת מהתחשבות ברגשות הציבור,   
פרסום כרוזים נגד הנביא מוחמד פגעו ברגשות הציבור המוסלמי.   אין לפגוע ברגשות משפחות שכולות

**ההבדלים בין חופש המידע לבין הזכות הכללית ("זכות הציבור לדעת") הם בכמה מישורים:**

**מבחינת הנושאים –** בחופש המידע מדובר רק בנושאים שרשויות המדינה אחראיות להם ורק במידע המצוי בידי הרשויות ;

**מבחינת קבלת המידע –** במימוש חופש המידע יש חובה המוטלת על הרשויות (ולא על גופים פרטיים) לספק לאזרחים את המידע ;

**מבחינת המטרות –** חופש המידע מבטיח את יכולתו של אזרח לקבל החלטות פוליטיות ואחרות, וכן זכותו להביע ביקורת על הרשויות לאור המידע שימסרו.

* **חופש דת, חופש מדת** – זכותו של כל אדם להאמין בדת מסוימת, להשתייך אליה ולפעול על-פי המצוות ומנהגי הפולחן שלה. זכות זו כולל גם את החופש מדת- זכותו של כל אדם שלא להשתייך לשום דת ולהיות משוחרר מכל חובה לקיים מצוות ומנהגים של דת מסוימת.
* **חופש ההפגנה האסיפה והמחאה** -  נגזר מחופש הביטוי הזכות להביע עמדה נגד עניין מסוים, באמצעים מילוליים ואחרים ועל ידי קבוצה של אנשים במשותף.
* **חופש ההתאגדות** – זכות הנתונה בידי קבוצה של אנשים ליצור קשרים ביניהם כדי לפעול במסגרת משותפת למען מטרה משותפת. זכות זו כוללת את אפשרות הקמתה של מפלגה שתנסה להתחרות על קולות העם ולעלות לשלטון.
* **חופש העיסוק** - זכותו של כל אדם לבחור בעצמו מקצוע, או מקום עבודה כרצונו.
* **חופש התנועה –** זכותו של כל אדם לנוע בחופשיות ממקום למקום, בתוך מדינה מסוימת או בין מדינות.
* הגבלת החירות תעשה כאשר : -

     \*   ישנה פגיעה בזכות אדם אחר ( הריגה, גניבה וכו' ).

     \*   ישנה פגיעה בחברה  ( סדר ציבורי , בטחון המדינה ).

* פגיעה באדם עצמו  ( אשפוז למניעת התאבדות ).

**ג) הזכות לקניין**

* זכות האדם לצבור רכוש ולשמור על רכוש שנצבר על ידו או על ידי משפחתו שקיבל או שהרוויח (רכוש חומרי / רוחני ) ולהשתמש בו כרצונו, ללא חשש שיילקח ממנו .
* זוהי זכות שמאפשרת לאדם רמת חיים, איכות חיים ושליטה על קניינו.
* קיימים 2 סוגי קניין : -

**קניין חומרי –** רכוש פיזי כגון: קרקע , דירה , בית , כסף.

**קניין רוחני –** המצאה או יצירה של אדם , שהזכויות עליה שייכות לו (זכויות יוצרים) כגון: הפקת תקליטים , כתיבת ספרים , מחזות , יצירה מוזיקלית, או אומנותית תוכנות מחשב.  אסור להעתיק או לשכפל כל אחד מאלה ללא רשות היוצר. יש האומרים כי זכות האדם גם לקניין אדם על גופו.

* **התנגשות בין זכויות** – הפקעת קרקע פרטית לצרכי בטחון.

**ד)   הזכות לשוויון.**

* בדמוקרטיה המציבה את האדם במרכז נגזר ערך השוויון לפיו כל בני האדם נולדו שווים בערכם ובזכויותיהם ולכן ישנה התייחסות שווה לכל אדם באשר הוא אדם, ללא הבדל דת,גזע,לאום,שפה מין.
* הזכות לשוויון במדינה הדמוקרטית באה לידי ביטוי: **מבחינה פוליטית**- בבחירות כל הקולות שווים "אדם אחד קול אחד". **מבחינה משפטית**- שוויון בפני החוק **ומבחינה חברתית**- שוויון הזדמנויות שיאפשר לאדם לנוע ממעמד למעמד בהתאם ליכולתו וכישוריו. במדינה סוציאל דמוקרטית המדינה מסייעת למעוטי יכולת כדי שהרקע החברתי כלכלי של האדם לא יפריע או ימנע הזדמנות שווה להתקדם בחברה.
* הזכות לשוויון במדינה הדמוקרטית באה לידי ביטוי

**בחקיקה** – תוכן החוק חייב להיות שוויוני שלא יוצר מצב שבו החוק עצמו מעניק זכויות יתר לפרטים או קבוצות מסוימות, או שולל זכויות יסוד מפרטים וקבוצות מסוימות.( שוויון פוליטי – הזכות לבחור ולהיבחר. שוויון חברתי וכלכלי – בהתאם למדיניות החברתית כלכלית של המדינה, סוציאל דמוקרטית או ליבראלית )

**באכיפת החוק** – יש ליישם את החוק לגבי כל בני האדם במדינה ( כולל אנשי שלטון ) בצורה שווה.החובות האיסורים והעונשים חלים על כל בני האדם במדינה בצורה שווה.

למרות העיקרון של שוויון בפני החוק, הזכות לשוויון אין פירושה טיפול שווה בכל מקרה ומקרה.יש מקרים שבהם יש הצדקה לסגת מעקרון השוויון ולהעניק יחס שונה לאנשים שונים.

* 3 מושגים מתקשרים לזכות לשוויון : -

|  |  |  |
| --- | --- | --- |
| **אפליה פסולה** | העדפה מתקנת | הבחנה |
| **התייחסות** שונה לבני אדם שווים  ללא סיבה מוצדקת / לא רלוונטית. | * **מדיניות** שונה לבני אדם שווים שהיא   מוצדקת /רלוונטית.   * קבוצות שקופחו בעבר ומקבלות תמיכה   וקידום כדי לתקן את  העיוות שנעשה כלפיהם.   * **מדיניות** זו מוגבלת בזמן עד החזרה לשוויון. | * **התייחסות** שונה לבני אדם שווים שהיא   מוצדקת/ רלוונטית.   * **התייחסות** שונה בגלל צרכים מיוחדים   של אנשים או בשל  דרישות רלוונטיות.   * **התייחסות** זו אינה מוגבלת בזמן. |

**אפליה פסולה: –  שונות לא רלוונטית.**

* התייחסות לא זהה כלפי אנשים שאין ביניהם הבדל, או שההבדל ביניהם אינו רלבנטי לאותו עניין ולכן יחס לא שוויוני אינו מוצדק.
* הענקת יחס שונה לאנשים שהם שווים מטבעם באופן שאינו שווה , מסיבה שאינה מוצדקת.לדוגמא , אי קבלת אדם בעל כישורים לעבוד מסיבות שאינן קשורות לעבודה עצמה כמו סיבות של מין גזע ועוד.
* בתחומים רבים הזכות לשוויון של האזרחים הערביים אינה ממומשת ויש אי שוויון בין יהודים למיעוטים.

אי שוויון זה בא לידי ביטוי באפליה בהקצאת תקציבים לחינוך, לרשויות מקומיות ובאפליה בתעסוקה ובקבלה למקומות עבודה, בעיקר בשירות הציבורי.

המפלגות הערביות אינן מיוצגות במוסדות השלטון, למעט הכנסת ובתי המשפט, הם מעולם לא הוזמנו להצטרף לקואליציה, אף על פי שיש בכנסת מפלגות ערביות.

קיימת בעייתיות הנובעת מחוק יסוד : מקרקעי ישראל, שלפיו יש קרקעות שאסור למכור אותם לערבים ואסור לערבים להתיישב עליהם משום שהם קרקעות קק"ל.

**אבחנה– שונות רלוונטית.**

* למרות ההכרה שבי האדם שווים בפני החוק, הם שונים בכישורים וביכולות ולכן קיימת הבחנה בין בני האדם על פי המאפיינים והצרכים הייחודיים.
* **הבחנה מתקיימת כאשר מוענק יחס שונה לאנשים שההבדל ביניהם רלוונטי לעניין. הם שונים זה מזה בכישורים / ביכולות / בצרכים ייחודיים כאשר הסיבה מוצדקת קשורה לעניין ורלוונטית לנושא הנדון** ולדוגמא, כאשר השוני שייך להסדר – התאמות לתלמידים מתקשים ( בחינה בע"פ ,הארכת זמן,שיעתוק התעלמות משגיאות כתיב, תוכנית לימודים מיוחדת לעולים חדשים ).
* זוהי **התייחסות שונה** לאנשים ולקבוצות שונות **מסיבות מוצדקות** .
* מדובר בהתייחסות רצויה ומקובלת בחברה דמוקרטית לאנשים בשל צרכים מיוחדים שלהם **על בסיס קבוע**.

**העדפה מתקנת.**

* מדיניות זמנית, שמטרתה תיקון קיפוח של קבוצות שסבלו בעבר מחוסר שוויון ואשר ללא יחס מועדף לא יצליחו לצמצם את הפער בינן לבין שאר החברה.הענקת יחס שונה לאנשים שווים מטבעם **באופן זמני**, לקבוצות חלשות /מקופחות / נחותות / שנגרם להם עוול / עיוות היסטורי שמצבם השונה נוצר עקב עיוותים בחברה והחברה מעוניינת לקדם אותם על מנת לשפר את מצבם.
* מדובר במדיניות שנועדה לקדם קבוצות מקופחות במדינה שהופלו בעבר, לצמצם פערים בחברה , ביטול דעות קדומות לגבי קבוצות כאשר זוהי מדיניות מכוונת מלמעלה, מדיניות של העדפה מתקנת **מוגבלת בזמן**, עד חזרה לשוויון ועד הבאתה של אותה קבוצה לבסיס הזדמנויות שווה לקבוצות אחרות– לדוגמא שריון מקומות לנשים.( גישה סוציאל דמוקרטית ).
* **בשנת 1994 נקט נציב שירות המדינה מדיניות של העדפה מתקנת בהעסקה של ערבים ודרוזים בשירות המדינה.** הנציבות הקצתה 180 משרות בשירות המדינה לערבים ודרוזים בלבד, כדי להגדיל את ייצוגם בשירות המדינה, ייצוג שהיה עד אז נמוך ביותר.

**אבחנה– שונות רלוונטית. העדפה מתקנת.**

**כל העדפה מתקנת מתחילה בסוג מסוים של הבחנה,** ואז צריך לבחון את השוני הזה על פי ארבעת הקריטריונים: איזו הטבה, קהל היעד, זמן ההטבה, ומטרת ההטבה.

|  |  |  |
| --- | --- | --- |
| **הקריטריון** | **העדפה מתקנת** | **ה ב ח נ ה** |
| **מה**  **הטבה** | יחס שונה בצורה של הטבה כאשר השוני בין האנשים, לכאורה, אינו רלוונטי לעניין עצמו (כך למשל, אם אוניברסיטה מקיימת העדפה מתקנת בקבלה לבית הספר לרפואה לעולים חדשים, הרי שהשוני לפיו מתקיימת המדיניות הזו אינו רלוונטי: עולה חדש אינו טוב יותר או פחות כרופא מתושב ותיק ). | יחס שונה לאנשים השונים זה מזה, כאשר שוני זה הוא רלוונטי לעניין (מסיבות מוצדקות) |
| **למי**  **קהל היעד** | ההטבה ניתנת לקבוצה מוגדרת של אנשים או לאזורים מוגדרים. | ההבחנה היא לבודד (או לקבוצה של בודדים) [כלומר – גם אם יהיה רק אדם אחד כזה, עדיין יש להבחין אותו מהרוב]  ולדוגמא, כאשר השוני שייך להסדר – התאמות לתלמידים מתקשים ( בחינה בע"פ ). |
| **לכמה זמן** **ההטבה** | היחס המועדף מוגבל בזמן,  עד לצמצום הפער. | ההבחנה היא על בסיס קבוע.  כל עוד הצורך הייחודי קיים. |
| **למה**  **סיבת ההטבה**  **ומטרתה** | היחס המועדף ניתן בגלל: קיפוח או עיוות או עוול שנוצרו בגלל מדיניות או בשל נסיבות בעבר והמטרה היא להגיע לשוויון מהותי. | ההבחנה היא בגלל צרכים ייחודים , כישורים שנדרשים, או יכולות. |

|  |  |
| --- | --- |
| **נימוקים בעד העדפה מתקנת** | **נימוקים נגד העדפה מתקנת** |
| 1.צמצום פערים וקידום אוכלוסיה. | 1. זוהי אפליה פסולה. |
| 2. ביטול דעות קדומות ושנוי יחס החברה. | 2. יוצרת תלות של הקבוצה במדינה. |
| 3. ביטול השונות בינם לבין שאר האוכלוסיה וכך לאפשר להם התמודדות שווה עם הקבוצות האחרות. | 3. מקטינה את הרצון של בני הקבוצה הנחותה להתאמץ ולהשקיע כדי להגיע להישגים. |

1. **הזכות להליך משפטי הוגן  :**

הגנה על זכויות האדם מפני פגיעה לא מוצדקת במהלך העמדה לדין, שלא ייפגעו זכויות האדם שלו באופן לא חוקי.זכות זו מסייעת למימוש הזכויות האחרות.

בירור עובדות, זכות השימוע, זכות הייצוג ( עו"ד ), משפט ניטראלי, ענישה בהתאם לאשמה.

זכותו של כל אדם כי תהליך משפטי שהוא חלק ממנו יתנהל על-פי כללים הוגנים וידועים. הזכות כוללת:

* הנחת בסיס לפיה אדם נחשב חף מפשע עד שהורשע.
* אין להעניש אדם ללא משפט,
* אדם זכאי לייצוג משפטי של עורך דין במהלך משפט המנהל נגדו כדי שיוכל להתגונן נגד האשמות נגדו,
* משפט צריך להתנהל בפומבי,
* אדם זכאי לדעת במה מאשימים אותו ומהן העובדות עליהן מתבססת האשמה,
* שהשופט שבפניו הוא נשפט יהיה בלתי תלוי ולא יושפע מגורמים חיצוניים,
* יש להביא אדם שנעצר בפני שופט בתוך 24 שעות מרגע שנעצר,
* אין לערוך חיפוש בביתו של אדם ללא צו של בית משפט.

אם הפגיעה בזכויות מוצדקת היא תתבצע רק ע"י כללים ומגבלות קבועים בחוק:

* הזכות לפניה לרשויות שיפוטיות והזכות למשפט הוגן.
* אין להעניש לאסור או לקנוס אדם ללא משפט.
* אין לערוך חיפוש בביתו של אדם ללא צו משופט.

**ו)  הזכות לכבוד**

הזכות לכבוד קשורה לתחושת הכבוד העצמי ולדימוי העצמי של האדם והיא כוללת קבוצה של זכויות כגון**: הזכות לשם טוב, הזכות לפרטיות,**זכותו של אדם שלא להיות נתון ליחס משפיל, פוגע ומעליב.

* עיקרון ממנו נגזרות כל זכויות האדם .
* ערך **כבוד האדם** הוא המקור לכל זכויות האדם, רעיון זכויות האדם מבוסס על הרצון להבטיח קיום אנושי בכבוד לכל בני האדם ולמנוע פגיעה בזכויותיהם הטבעיות.
* **הזכות לפרטיות** – זכותו של אדם לחיות את חייו ללא חשיפה ,ללא התערבות וללא חדירה פיזית לחייו (לביתו,לחפציו, לגופו) וכן שיהיה מוגן בפני איסוף מידע בלא שיהיה נתון למעקב ולפרסום וחשיפה של מידע הקשור בו.
* **התנגשות בין זכויות** – פרסום מידע על חייו הפרטיים של אדם , איסוף מידע על אדם באמצעות האזנות סתר , צילומים , חדירה לביתו של אדם , ביצוע בדיקות גופניות בניגוד לרצונו.  ( התנגשות בין זכויות )
* **הזכות לשם טוב** -  זכותו של אדם שלא יפורסם על אודותיו מידע שקרי המכפיש אותו ופוגע בו.
* **התנגשות בין זכויות** – במקרה שמתפרסם שמו של שר בכיר בממשלה הנחשד בלקיחת שוחד.

**התנגשות ואיזונים בין זכויות**

זכויות האדם והאזרח אינן מוחלטות ולפעמים יש להגבילן כדי להגן על זכויות

אחרות או על ערכים אחרים של החברה. לדוגמא חופש העיסוק שמשמעו שאין המדינה רשאית להתערב בתחום הכלכלי של הפרט עלול להתנגש עם יעדים חברתיים של המדינה כמו: צמצום פערים בין אוכלוסיות שמחיבת למשל הטלת מסים, קביעת שכר מינימום שיש בהם משום פגיעה בחופש הכלכלי. כמו כן יכולה להיווצר התנגשות בין הזכות לחרות לבין היעד של הבטחת בטחון המדינה המחייב חקיקת חוק גיוס חובה ומילואים, הטלת מגבלות על חופש הביטוי ועל חופש התנועה. כאשר מתרחשת התנגשות פונים לבג"צ שגישתו **" שקלול ואיזון "** בין הזכויות המדוברות וזאת על מנת להגן על זכות האזרח עד כמה שהדבר אפשרי ולהגבילה עד כמה שיש הכרח, כלומר, מוצדק לפגוע בזכות אזרח רק כדי למנוע פגיעה חמורה וודאית יותר בצורכי הכלל.

כדי לפתור את בעיית ההתנגשות בין הזכויות יש לעשות **שקלול ואיזון בין הזכויות**; כלומר: יש להעמיד זו מול זו את חומרת הפגיעה בזכות אחת מול חומרת הפגיעה בזכות אחרת, או ביעדיה האחרים של המדינה, ולשקול מהו הפתרון המאפשר הגנה מרבית על שתי הזכויות, תוך פגיעה מעטה ככל האפשר בכל אחת מהן.

בתי המשפט קבעו מספר קריטריונים (אמות מידה) לבדיקת הפגיעה המוצדקת בזכויות יסוד והן:

* 1. הפגיעה נעשית לשם השגת מטרה ראויה כמו: שמירה על ביטחון המדינה, בריאות הציבור, זכותו של אדם אחר וכד'
  2. הפגיעה בזכות הפרט היא מזערית. אחת ההצדקות היא במסגרת

" מבחן הוודאות הקרובה " הגבלת הזכות רק אם יש סכנה ממשית שאינה מבוססת על הערכות (ספקולציות) בלבד שמימוש הזכות עלול לגרום לפגיעה ממשית בביטחון המדינה או הציבור בתוך זמן קצר.

* **חופש התנועה מול בטחון המדינה –** אסור כניסה למתקן צבאי.
* **חופש הביטוי מול שם טוב / כבוד, הליך הוגן** – פרסום הרשעות בתקשורת של אדם בזמן הליך משפטי.
* **הזכות לפרטיות מול הזכות לחיים לביטחון ולשלמות הגוף –** חיפוש בתיקים בכניסה לקניונים ובשדה התעופה.
* חופש **הביטוי מול הזכות לחיים לביטחון ולשלמות הגוף –** צנזורה צבאית.
* **חופש התנועה מול חופש ההפגנה –** חסימת כביש בהפגנה לא חוקית.
* **מדיניות הפקעת קרקעות** וההתנגשות בין הזכות לקניין לבין יעדים שונים של החברה והמדינה

|  |
| --- |
| **מימוש הזכויות במדינה ובחברה הישראלית לוקה בחסר, בשל המתח הקיים בין הרצון להבטיח את ביטחון המדינה לבין הרצון להגן על זכויות האדם, ובשל המתח הקיים בין הגדרתה של ישראל כמדינה יהודית לבין מחויבותה המוצהרת לשוויון לכל אזרחיה.** |

הגישה הליברלית והגישה הסוציאל-דמוקרטית

|  |  |  |
| --- | --- | --- |
|  | **סוציאל-דמוקרטית** | **ליברלית** |
| **הערך העומד במרכז הגישה** | שוויון | חופש |
| **מי עומד במרכז הגישה** | החברה/הקהילה | הפרט – האינדיבידואל |
| **השוני בין הגישות** | דגש רב יותר על שוויון מאשר על חירות | דגש רב יותר על חירות מאשר על שוויון |
| **הממשל** | עליו לדאוג לצרכים הבסיסיים של אלה שאינם יכולים להגיע לכך | מוגבל ומתערב כמה שפחות בחיי האזרח |

הגישה הליברלית

הגישה הליברלית מדגישה את עקרון החירות של הפרט, המימוש העצמי של הפרט קודם לשוויון הכלכלי-חברתי שבין היחידים. עקרון החירות הוא ערך עליון, לכל יחיד זכות לקבוע את אורחות חייו, העדפותיו ורצונותיו כל עוד הוא לא פוגע בזולת, כי אם יפגע בזולת או ביחיד האחר, הוא פוגע בחירותו של האחר. עפ"י גישה זאת, חייב הממשל להיות מוגבל ולהתערב כמה שפחות בחיי האזרח. יתרה מזאת, עליו להגן על חירויות הפרט ולדאוג שהפרט יוכל לממש את רצונותיו. לדוגמא, השלטון לא צריך להרבות במיסוי (הבא על חשבון הפרט) אלא למעט בהוצאות הממשל. ככל שימעט במיסוי, כך יפגע פחות בנכסיו של הפרט. לפי הגישה הליברלית, ככל שייטב לפרט, ייטב לכולם (גם אם לא בצורה שוויונית). הגישה הליברלית אינה פוטרת את השלטון מדאגה לחלשים בחברה, אך בהתנגשות בין ערך החירות וערך השוויון – היא תעדיף תמיד את ערך החירות ותפרש אותו כאי-התערבות השלטון בחיי הפרט. ארה"ב היא דוגמא למדינה שבה בולטת הגישה הליברלית.

**הגישה הסוציאל-דמוקרטית**

הגישה הסוציאל-דמוקרטית מדגישה את מחויבות החברה ליחידיה. גישה זאת, שראשיתה במחצית השנייה של המאה ה-19, התפתחה והייתה למובילות בעולם הדמוקרטי במאה ה-20, בעיקר לאחר מלחמת העולם השנייה. הגישה טוענת שאי אפשר לקיים דמוקרטיה מוסדית בלבד (בחירות, פיקוח על השלטון) בלי להתייחס לצד החברתי-כלכלי של המדינה. כלומר, זה לא מספיק להגן על זכויות הפרט ולקדם את חירויות הפרט, הפרט יוכל לממש את עצמו בחופשיות רק בעזרת מבנה חברתי-כלכלי שיגן עליו.

תפקידה של המדינה, של השלטון – לדאוג לצרכים בסיסיים של אלה שאינם יכולים להגיע לכך (אם בשל היותם באזורי השוליים של המדינה או בשל היותם קשישים, מובטלים, חסרי עבודה או בעלי משפחות ברוכות ילדים). תפקיד השלטון הוא לדאוג לצמצום הפערים החברתיים-כלכליים כדי שלא יוצרו קבוצות ממורמרות שאינן יכולות להשתתף בתהליך הפוליטי. כדי להגיע למצב של שוויון (ואין הכוונה לשוויון מלא), יודעים הסוציאל-דמוקרטיים שעליהם לפגוע בחירות הפרט. בשם מדיניות חברתית-שוויונית הם קובעים בחוק חינוך חובה חינם, הם תומכים במשאבים נוספים לחינוך בשכבות החלשות, הם מפעילים מערכת מסונפת של ביטוח לאומי המסייע לנזקקים. כל אלה ממומנים ממיסים גבוהים יחסית הנגבים מהפרט. גם המיסוי, עפ"י גישה זאת, חייב להיות פרוגרסיבי, כלומר, הפרט בעל ההכנסות הגבוהות יותר ישלם יותר ולהיפך. למדיניות זו אנו קוראים **מדיניות רווחה**. בריטניה היא המדינה הראשונה שהפעילה מדיניות וזו וישראל נוקטת בה כיום.

הרעיון הדמוקרטי

במושג דמוקרטיה טמונות ניתן להבחין בין שתי משמעויות עיקריות:

* הדמוקרטיה כצורת ממשל – דמוקרטיה פורמלית
* הדמוקרטיה כערך, כהשקפת עולם וכאורח חיים - דמוקרטיה מהותית

דמוקרטיה פורמלית - הדמוקרטיה כצורת ממשל

הדמוקרטיה כצורת ממשל היא דמוקרטיה ניהולית המדגישה את הכללים ואת דרכי הניהול האופייניים לדמוקרטיה.

מקור הסמכות של השלטון בדמוקרטיה הוא העם, כלומר העם הוא הריבון.

דמוקרטיה כצורת ממשל פירושה מתן דגש על מוסדות ונהלים. העקרונות הדמוקרטיים המנחים את רשויות השלטון בדמוקרטיה זו הם:

בחירות חופשיות ודמוקרטיות, הכרעת רוב, הפרדת רשויות, שלטון החוק, שיויון בפני החוק.

**הדמוקרטיה כערך – כהשקפת עולם וכאורח חיים**

**האדם כערך מרכזי**

הדמוקרטיה כהשקפת עולם וכאורח חיים פירושה מערכת ערכים שבמרכזה האדם, המושתתת על זכויות האדם. על פי השקפה זו האדם הוא ערך העומד בפני עצמו, הוא בן חורין, בעל זכויות אנוש הידועות בשם "זכויות טבעיות"

המדינה קמה כדי לשרת את צרכיו של האדם, צרכים אותם אינם יכולים להשיג בעצמם.

**ההיסטוריה הרעיונית:**

השקפת העולם הדמוקרטית מבוססת על עקרונות תקופת ההשכלה – ההומניזם והליברליזם – שגובשו במאות ה-17 וה – 18.

עקרונות אלה מתבססים על רעיונות חדשניים שהיוו פריצת דרך בכל הקשור לתפיסת האדם בחברה ומקומו בעולם.

**החידוש היה עצום - לא עוד האל וחוקיו במרכז חיו של האדם, כי אם האדם במרכז העולם.**

**תמצית התפיסה:**

בני אדם נולדו שווים, ועם בריאתם ניתנו לכל אחד מהם "זכויות טבעיות" המבטיחות זכויות בסיסיות של חיים, חירות ורכוש לכל אדם באשר הוא אדם, בכל זמן ובכל מקום.

הוגי הרעיונות:

**ג'ון לוק (1632-1704)** ממנהיגי תנועת ההשכלה.

תיאר מצב דמיוני שבו בני אדם בתחילת בריאתם חיו ללא שלטון, במצב טבעי, במצב שכזה הם מימשו את "זכויותיהם הטבעיות" הם היו בני חורין ושררו בינהם יחסי שוויון – במצב דמיוני שכזה שרר שלום בין כולם ויחסי הגומלין באו לידי ביטוי בעזרה הדדית.

עם הזמן התגלעו סכסוכים והם הרגישו כי מימוש זכויותיהם עומד בסכנה משום כך החליטו לכונן "**אמנה חברתית"** - משמעותה כי המסגרת החברתית בה חיו עד כה תהפוך למסגרת פוליטית – למדינה.

מטרת המדינה:

* הגנה על זכויותיהם הטבעיות של בני האדם

השלטון והחברה במדינה מתחייבים להכיר בזכויותיהם הטבעיות של בני האדם – **חיים, חירות, שוויון וקניין**, שכן זכויות אלה נובעות מהאדם עצמו ללא קשר לקשרים החברתיים שלו בין בני האדם.

**האדם כיצור תבוני**

**1. תבונת האדם**

עקרון חשוב נוסף שבא לידי ביטוי בהשקפת העולם הדמוקרטית הוא תבונת האדם.

אנשי ההשכלה ראו באדם מיסודו יצור רציונלי, מוסרי ובעל תבונה, השואף להשתמש בתבונה זו במהלך חיו. בנוסף האדם נתפס כיצור אוטונומי (עצמאי), ומכל זאת יחדיו, הוא יכול להחליט החלטות הנוגעות לו בכוחות עצמו, כמו גם לארגן לעצמו את השלטון המדיני, כך ששלטון זה יגן על הדברים החשובים לו כאדם – זכויותיו ורכושו.

הביטוי להגנה זו יבוא באמצעות חוקים, שהוא עצמו יחוקק, חוקים מוסריים ורציונלים, והוא לא יפר אותם שכן הם חוקקו לטובתו שלו.

הביטוי הטוב ביותר לכך הוא באמצעות השתתפות בבחירות חופשיות ושוויוניות.

2**. כבוד האדם**

מבוסס על ההכרה בערך האדם כאדם ועל ההכרה בזכויות הטבעיות של האדם.

פועל יוצא של ההכרה בערך ובכבוד האדם הוא רעיון הפלורליזם והסובלנות.

פלורליזם וסובלנות – מתן ביטוי לשונות בין בני אדם המתבטאת גם בעמדות שונות, באינטרסים שונים ובקיומן של מחלוקות בין בני האדם.

**חירות ושוויון – ערכי יסוד בדמוקרטיה**

ערכי החירות והשוויון הם ערכי יסוד העומדים בבסיס הדמוקרטיה. ערכים אלה נובעים מרעיון "הזכויות הטבעיות" של האדם.

הזכות לחירות והזכות לשוויון מקורן בהשקפה כי האדם באשר הוא אדם נולד חופשי ושווה בזכויותיו לכל אדם אחר. בין שני ערכים אלו קיים מתח מתמיד, שכן הם סותרים האחד את השני בדרך מסוימת.

**חירות** - משמעה שלכל אדם יש הזכות לבקש את טובתו על פי דרכו, כל עוד אין הוא מנסה למנוע מאחרים את טובתם ואינו מפריע להם להשיג את טובתם. כלומר, יש לתת לכל אדם את הרשות לנהל את חיו באופן הנראה לו, ואין להכריח אותו לנהל את חיו באופן שנראה לשאר בני האדם.

זכותו של כל אדם להשתמש בחירותו כדי לממש את הפוטנציאל הטמון בו ולהגשים את שאיפותיו לחיות חיי אושר.

**שוויון** - משמעו:

1. לכל בני האדם יש זכות שווה לממש את זכותם לחירות.
2. חובתה של מדינה לדאוג לכל אחד מאזרחיה לתנאי קיום בסיסיים, שיאפשרו לו לממש את זכותו לחירות – שיאפשרו לו לממש את הפוטנציאל הטמון בו ולהגשים את שאיפותיו לחיות חיי אושר.

מתוך כך – נובע המתח הנובע משני הערכים הללו:

מצד אחד, לכל אדם יש החירות לממש את עצמו. מצד אחר, קיים הצורך של המדינה לדאוג לכלל אזרחיה, לפעמים על חשבון החירות של פרט מסויים או של קבוצה של פרטים.

**דוגמה**: לכל אדם זכות לרכוש, כלומר לקבל ולשמור כל סוג רכוש שצבר. אך כדי להבטיח משאבים למדינה ולמתן שירותים לאזרחים, יש צורך לחייב תשלום מס הכנסה. מכאן שצורכי הפרט לרכוש ולקניין מתנגשים עם זכות השוויון והצורך של המשטר לדאוג לתנאי קיום בסיסיים לכל אזרחיה.

המתח הקיים בין שני ערכים אלה הביא ליצירת שני מודלים של דמוקרטיה:

דמוקרטיה ליברלית - מודגש יותר ערך החירות

דמוקרטיה סוציאל- דמוקרטית – מודגש האיזון בין שני הערכים

הדבר יבוא לידי ביטוי בחוקי המדינה ובאופייה החברתי כלכלי של המדינה.

**המדינה המודרנית – האמנה החברתית**

החברה והמדינה הם פרי הסכמה/חוזה בין בני אדם חופשיים ושווים, שכל אחד מהם מכיר בכך שיש אינטרסים המשותפים לו ולחבריו, כמו ביטחון, חירות ורווחה.

ביסוד האמנה החברתית מצויה תפיסת היסוד ולפיה הפרט הוא אוטונומי וחופשי, והוא הבסיס שעליו מושתתת החברה והמדינה, ולכן יש הכרח להגן על זכויותיו וחירויותיו.

לאחר כריתת האמנה החברתית, על פי ג'ון לוק, יש לכונן שלטון שיתבסס על הסכמת העם, יפעל לטובתו ויגן על חירויותיו. הריבונות היא של העם, והשליט הוא שליחו ועושה רצונו של העם.

הממשל ראוי להתקיים ולזכות לתמיכת העם כל עוד הוא מקיים את חירויות האדם והאזרח, אחראי לאזרחים, מדווח להם על עשייתו וזוכה לתמיכת רוב הציבור.

רעיון האמנה החברתית הוא תיאורטי בלבד.

|  |  |  |
| --- | --- | --- |
|  | **הדמוקרטיה הפורמלית**  **דמוקרטיה כצורת ממשל** | **הדמוקרטיה המהותית**  **דמוקרטיה כדרך חיים** |
| מי במרכז? | הפרט והחברה ויחסי הגומלין ביניהם | האדם במרכז |
| הגישה מדגישה | מוסדות ונהלים, כללי ניהול הכרחיים לדמוקרטיה.  העם הוא מקור הסמכות והריבון | זכויות האדם והמחויבות להגן עליהן |
| ערכים דמוקרטיים הבאים לידי ביטוי | ערכים הקשורים בניהול הדמוקרטי התקין של המדינה: שלטון העם, הכרעת רוב, שלטון החוק, שוויון פורמלי פוליטי ומשפטי, הפרדת רשויות, הסכמיות וחירויות כמו חופש ההתארגנות, בחירות | כבוד האדם, פלורליזם, סובלנות, חירויות האדם |
|  |  |  |

**עקרון שלטון העם**

המדינה הדמוקרטית היא פרי רעיון " **האמנה החברתית** ", הריבון השליט בה הוא העם.

1. מתוקף " **האמנה החברתית** ", האזרחים מוסרים מרצון ובהסכמה את מוסדות השלטון – בתנאים מסוימים ולתקופת זמן מוגבלת – לידי נציגיהם ( **עקרון הגבלת** **השלטון** ).
2. במושג **" עם "** בעקרון הדמוקרטי **" שלטון העם "** מתכוונים לכלל האזרחים במדינה – לכל הפרטים והקבוצות, **לרוב ולמיעוט** במדינה – ולא למושג **"עם"** במובן של **לאום אתני**.
3. עקרון **" שלטון העם "** הוא תנאי הכרחי לקיום דמוקרטיה, אך אינו מספיק, שכן בצד כל עקרון דמוקרטי חייבים להתקיים עקרונות דמוקרטים נוספים.
4. **שלטון העם** במדינה הדמוקרטית בא לידי ביטוי בהשתתפות הפוליטית של האזרחים. נבחין בין הרמות השונות של השתתפות פוליטית בפירמידה בעמודים 103 – 104.
5. **שלטון העם** יכול לבוא לידי ביטוי בימינו באופן ישיר - " **דמוקרטיה ישירה** ", במשאל עם שבו האזרח משתתף בתהליך קבלת ההחלטות. ובאופן עקיף – **"דמוקרטיה** **עקיפה** ", " **דמוקרטיה ייצוגית** "שרק נציגי העם הנבחרים משתתפים בתהליך קבלת ההחלטות.
6. **" דמוקרטיה ישירה " ( הוא השלטון הרצוי ).**

הדמוקרטיה האתונאית, יוון העתיקה במאה החמישית לפני הספירה, שבה כל האזרחים משתתפים בתהליך קבלת ההחלטות בנושאים ציבוריים, כלומר כל האזרחים השתתפו ישירות באישור תקציב, במילוי תפקידים ציבוריים ובניהול ענייני המדינה. בסיסה של שיטת המשטר באתונה היה אספת עם שקיימה את רעיון ריבונות העם במשמעותו המלאה. האזרחים מתכנסים מעת לעת כדי לדון ולהחליט ברוב קולות בנושאים החשובים של המדינה. עם זאת, הייתה זו דמוקרטיה רק למיעוט של האוכלוסייה ( מרבית התושבים, נשים, עבדים וזרים, לא השתתפו בחיים הפוליטיים, האזרחים לא היו חופשיים במובן המקובל כיום בדמוקרטיה ).

המדינה היא שותפות של כלל העם, כל אזרח יכול וצריך לקחת חלק בשלטון, להיות שותף ישיר בקבלת ההחלטות באספת העם הכללית ובמילוי תפקידים ציבוריים. החלטת הרוב באספה תקיפה ואין לשנותה ע"י גורם חיצוני.

|  |  |
| --- | --- |
| יתרונות | חסרונות |
| * כל אזרח שותף ומשפיע באופן ישיר ובזמן אמיתי. | * גודל טריטוריה, אוכלוסיה. * ריבוי נושאים, החלטות, בעיות. * דרישה למומחיות,מקצועיות,סודיות. |

1. " **דמוקרטיה ייצוגית** " **( הוא הרע במיעוטו ).**

העם מותר על זכותו לשלוט ומוסר זכות זו לנציגים שיקבלו את ההחלטות בשמו, וינהלו בשמו את המדינה וזאת ע"י **בחירות מחזוריות ( עקרון הגבלת השלטון ).**לחברי הפרלמנט הנבחרים כמיצגי האזרחים יש ייפוי כוח לפעול בשם הבוחרים, והוא מלווה בזכות הביקורת מצד האזרחים ובדרישה לאחריות השלטון בפניהם לפעולותיו.

1. **הסיבות להנהגת דמוקרטיה עקיפה : -**
   1. **גודלה העצום של אוכלוסיית האזרחים** במדינות המודרניות אינו מאפשר, מבחינה טכנית, לכנס את כל האזרחים כדי לקיים דיונים, לקבל החלטות, ולהוציאם לפועל.
   2. **כמות הידע והמידע הדרושים לצורך קבלת החלטות היא עצומה**. אין באפשרות רוב הציבור, העסוק בחיי היום יום, הרצון והיכולת לרכוש כל העת את המידע והידע הדרושים לקיום תהליך זה.
   3. **מורכבות הבעיות** שהמדינה המודרנית צריכה להתמודד עמן מצריכה **הכשרה, מיומנות ומקצוענות**.הציבור הרחב **חסר את הכישורים** הנדרשים לכך.
   4. **הכרת המערכת הפוליטית על כל מורכבותה והשינויים החלים בה** – רוב אזרחי המדינות הדמוקרטיות אינם מכירים, מתעניינים, מעורבים במערכת הפוליטית.

|  |
| --- |
| **סממן של דמוקרטיה ישירה בדמוקרטיה המודרנית הוא משאל עם**. |

1. שלטון העם יכול לבוא לידי ביטוי בצורות ממשל שונות כמפורט להלן: -
   1. **ממשל פרלמנטרי** – העם בוחר את נציגיו **לפרלמנט ( כנסת** **)** המשמש **כרשות מחוקקת**. מתוך הפרלמנט צומחת **הממשלה ( הרשות המבצעת ),** הזקוקה לאמון של רוב חברי הפרלמנט – כלומר, הממשלה נשענת על רוב פרלמנטרי ואחראית בפני הפרלמנט. בסמכות הפרלמנט להביע **אי אמון** **בממשלה** ובכך להפיל אותה ואף להביא **לבחירות** חדשות.

במשטר זה רוב חברי הממשלה הם בדרך כלל גם חברי הפרלמנט וראש הממשלה גם הוא חבר הפרלמנט. הפרלמנט מקיים **פיקוח וביקורת על הממשלה באמצעות חקיקה, תקציב, שאילתות ועוד.** ( אנגליה, ישראל )

**משטר פרלמנטארי**

לשכת עורי הדין

מבקר המדינה

בית משפט

שופטים

נשיא המדינה

כנסת

ממשלה

**משאל עם**

1. גם במדינות שבהן מתקיימת דמוקרטיה ייצוגית, אפשר לבטא דמוקרטיה ישירה, למשל באמצעות **משאל עם**, להלן נפרט שתיים מהשאלות שנשאל בטרם יוחלט על קיום משאל עם, סוגי משאל עם, הטיעונים בעד ונגד בויכוח על השימוש במשאל עם במדינה דמוקרטית מודרנית: -
   1. **שאלות באשר למשאל עם**
      * **באיזה רוב** תינתן לגיטימציה להכרעה( 50% +1 מהמצביעים , 60%

מהמצביעים ) – בישראל **תיקו בין הצדדים לא בלתי אפשרי**.

* + - מה יקרה אם תוצאות המשאל יהיו מנוגדות לעמדת הממשלה?

ההסכם ידחה / הממשלה תתפטר / יהיה שנוי במדיניות הממשלה.

* 1. **סוגי משאל עם**
     + **משאל עם מייעץ** – בוחן את עמדות הציבור, תוצאותיו אינן מחייבות את

הממשלה – בפועל קשה לשלטון להתעלם מתוצאותיו.

* + - **משאל עם מחייב –** חלק אינטגראלי מתהליך החקיקה, או הליך לתיקונים

חוקתיים. ( בישראל אין עדיין **חוק משאל עם** ).

* 1. **הטיעונים בעד משאל עם:**
* **שיתוף העם בהכרעות גורליות** ובכך יוצר מעורבות אזרחית רבה וחברה אזרחית חזקה.
* **כלי לפתרון סכסוכים בדרכי שלום** בתוך חברה **פלורליסטית** בניסיון למנוע פילוג בעם – דווקא בהסכמי שלום / ויתורים טריטוריאליים, נדרש בסיס לגיטימציה רחב ככל האפשר שמשאל עם עשוי לשמש ערוץ להשגתו.
* **הרחבת בסיס הלגיטימציה** למימוש מדיניות השלטון מצד העם.
* קיום משאל עם בישראל **– תפקיד חינוכי** –מחייב את האזרחים לחשוב מעבר למונחים מפלגתיים, במונחים רחבים יותר ולגבש לעצמם עמדה עצמאית.
  1. **הטיעונים נגד משאל עם :**
* משאל עם **עוקף את הפרלמנט** ופוגע בסמכותם של חברי הפרלמנט לקבל החלטות. יש במשאל עם מעין הבעת **אי אמון במוסדות הנבחרים**.
* קיום משאל עם **מסיר את האחריות מנבחרי העם** להחלטות קשות.
* משאל עם חותר תחת נבחרי הציבור **ומרוקן מתוכן את הדמוקרטיה הייצוגית.**
* זהו כר נרחב לפעולה של דמגוגים שכוונתם לנצל את משאל העם לקידום האינטרסים שלהם.
* דעותיהם של קבוצות מיעוט עלולות שלא לבוא לידי ביטוי בתוצאות משאל העם.
* משאל עם דורש **תשובה של כן או לא**, ללא אפשרות של דיון ובירור הנושא והתייחסות למורכבותו,אין ביטוי של מגוון הדעות בחברה

**( פלורליזם ).**משאל עם איננו מאפשר פתרונות מורכבים וטיפול בבעיות

מורכבות, אלא רק הכללות.

* במשאל עם **הצגת וניסוח השאלה נעשית על ידי הממשלה**. יש חשש שניסוח השאלה יהיה עמום או לחילופין יוצגו מספר רב של שאלות –**מטרה מכוונת של השלטון על מנת להשיג את מטרתו.**
* **השאלה המוצגת אינה מקיפה** והיא אינה מסוגלת להציג את **מורכבות** הבעיה.
* משאל עם **יכול לגרום לקרע בעם** לדוגמא בנושאים של דת ומדינה / ימין ושמאל העלולים להחריף שסעים חברתיים בישראל סביב השאלות הנדונות ובכך מונע אפשרות להגיע **לפשרה**, שהיא נשמת אפו של המשטר הדמוקרטי – הכרעה חד משמעית מסוכנת בחברה מקוטבת.
* העם, בחלקו, **אינו בקיא בנושא הנשאל** – לאזרח אין נגישות מספקת למידע וידע לשם הכרעה שקולה כמו לדוגמא הסכמי שלום.

1. העקרונות הדמוקרטיים הקשורים למשאל עם : -

**שלטון העם** - משאל עם מממש ת ריבונות העם הוא מהווה ביטוי של דמוקרטיה ישירה בה העם משתתף ישיר בקבלת החלטות ובכך מתממש העיקרון.

**הכרעת הרוב-** משאל עם מביא בפני העם אפשרות בחירה בין שתי אפשרויות כן/לא ההחלטה שבעדה מצביע רוב העם היא המתקבלת ובכך מתממש עיקרון הכרעת הרוב.במשאל עם מתקבלת על פי הכרעת הרוב

**הגבלת השלטון –** בעצם הפניה אל העם כדי שיאשר הצעה של הממשלה , או שיקבל החלטה יש משום הגבלה של השלטון הנבחר וכך מתממש עיקרון הגבלת השלטון.

**לגבי פלורליזם** הוא אינו מתממש במשאל עם להיפך אין מקום לריבוי דעות זה אחד החסרונות של משאל עם שאינו מאפשר אלא בחירה בין שתי אלטרנטיבות בלבד ואין בו ייצוג של דעות מיעוט.

1. בדמוקרטיה הייצוגית שבה מקבלי ההחלטות וקובעי המדיניות הם קבוצה קטנה, יש לעובדה זו השלכות על מידת הריבונות של העם. **בעקבות כך חשובה ההשתתפות האזרחית הפוליטית של כלל האזרחים במדינה לחיזוק ריבונות העם**.
2. המושג **" שלטון העם "** קשור למרכיבים של **מדינה ריבונית** כפי שלמדנו בפרק **לאום ומדינת לאום – עמוד 20**.
3. האזרחים במדינה דמוקרטית הם הריבונים והם אינם יכולים לוותר אפילו מרצון על הריבונות שלהם ולהעבירה לידי שליט שלא יהיה מחויב בפני ציבור האזרחים.
4. ויתור על ריבונות העם משמעו **משטר לא דמוקרטי**.

**עקרון הכרעת הרוב**

**פירושו שההחלטות במדינה דמוקרטית מתקבלות על פי רצון הרוב כלומר ,כולם משתתפים בתהליך קבלת ההחלטות ומתקבלת ההצעה של מרבית המצביעים ,ולא על פי דעת יחיד או מיעוט. כולם מחויבים לקיים החלטה זו .אסור לרוב לפגוע באופן שרירותי בזכויות המיעוט.**

עקרון הכרעת הרוב משלב בתוכו את שני העקרונות הקודמים שלמדנו – "**שלטון העם**" ו**הפלורליזם**". כמו שראינו, מורכב העם מקבוצות אזרחים רבות ושונות, בעלות אינטרסים שונים ואין אפשרות שהשלטון ייצג את כל האזרחים במדינה במידה שווה. לכן נקבע עקרון הכרעת הרוב **כפשרה הקרובה ביותר** **לשלטון העם** כדי לאפשר לכל הפרטים והקבוצות לחיות ביחד בשלום במדינה. עקרון זה מעניק לרוב האזרחים במדינה את הזכות לקבוע את השלטון שנבחר **כשלטון הלגיטימי** (המקובל) על כל האזרחים ועל הרוב והמיעוט גם יחד לקבל את מרותו (עפ"י עקרון ההסכמיות), . אך מצד שני השלטון **אינו כל יכול** **ועליו לשמור ולכבד את** **זכויות המיעוט** והאינטרסים שלו אחרת יאבד את הלגיטימציה לשלוט המדינה.

**שני מקרים של עריצות רוב**

במידה והרוב שנבחר ,מבטל את הבחירות הדמוקרטיות ופוגע בזכויות אחרות של המיעוט כמו:בחירות ,או זכויות בסיסיות כמו:חופש ביטוי / חופש התארגנות /חופש הפגנה, כלומר לא מאפשר למיעוט להפוך לרוב בעתיד ולהחליף את השלטון הקיים ,זוהי **עריצות הרוב** ואז מתבטלת חובת המיעוט לכבד את שלטון הרוב. בדמוקרטיה יציבה קיים תמיד הסיכוי לקבוצות המיעוט ,לזכות בעתיד בבחירות ולהשתתף בשלטון בהתאם לכללי המשחק הדמוקרטי.

או במקרים שבהם הרוב מנצל את כוחו המספרי ומחליט החלטות העלולות לפגוע במיעוט האתני ,הדתי או הלאומי.

לסיכום שני מקרים אלה הם במובן הפורמלי ולא המהותי של עקרון הכרעת הרוב.

לכן עקרון הכרעת הרוב הוא **תנאי הכרחי**, אך **לא תנאי מספיק** לדמוקרטיה.היטלר ,מוסוליני ,נאצר נהנו מתמיכת רוב אך לא היו שליטים דמוקרטים .כדי לקיים מדינה דמוק' חייבים לקיים עקרונות נוספים .

**הנימוקים המצדיקים את קיומו של עקרון הכרעת הרוב :**

**-** יציבות שלטונית –החלטות הרוב המתקבלות בהליך דמוקרטי מבטיחות יציבות היות והן

מקובלות על כולם .

**-** החלטת הרוב היא הקרובה ביותר להחלטת העם מבחינה מספרית .

**-** אם נאפשר למיעוט לקבל החלטות יתקבל שלטון עריץ .

**-** אחדות דעים איננה קיימת ,ולא ייתכן לאפשר לכל אחד לפעול כרצונו ,כי אז תהייה אנרכיה .

**עקרון הכרעת הרוב בא לידי ביטוי** במשטר הדמוקרטי בדרכים רבות. לדוגמה:

* בבחירות ,בהצבעות בית הנבחרים , בהצבעות הממשלה
* בהרכבי שופטים בבתי המשפט (לכן תמיד הרכב שופטים בלתי זוגי)
* במועצות השלטון המקומי

**שיטות לקביעת הרוב**

1. **רוב רגיל:** הכרעה שהתקבלה במספר הקולות הרב ביותר מבין האנשים **שהשתתפו בהכרעה. ( רוב מתמטי רגיל 6 נגד 5...)**
2. **רוב מוחלט:** הכרעה שהתקבלה ביותר מ-50% (מחצית) מכלל הקולות של בעלי זכות הבחירה.(אם מדובר בח"כ –יותר מ-61 קולות)
3. **רוב מיוחס** : הכרעה שהתקבלה ביותר מ-2/3 או 80% או 75% מכלל הקולות של בעלי זכות הבחירה.
4. **רוב יחסי** – רוב מכובד הנמוך מ 50% והמאפשר הכרעה למרות שאין רוב מוחלט (בחירות לראשי ערים שרוב של 40% מספק)

**בחירות דמוקרטיות**

1.     הבחירות הן הליך מרכזי במשטר דמוקרטי והן תנאי הכרחי בקיומה של

דמוקרטיה.

1. בהליך הבחירות באים לידי ביטוי עקרונות דמוקרטיים מרכזיים כמו : -

**עקרון הגבלת השלטון** – הבחירות נערכות אחת לתקופה מסוימת,ושלטון שהעם

לא יהיה מרוצה ממנו יוחלף באחר.

**עקרון שלטון העם**- העם בוחר את נציגיו לפרלמנט.

**עקרון הפלורליזם** – בבחירות מיוצג מגוון קבוצות המביאות לידי ביטוי דעות,

השקפות עולם ורעיונות שונים. כחלק מהפלורליזם מבוטא גם **עקרון ההסכמיות** –

הסכמה על "כללי המשחק" בבחירות ועל קבלת תוצאותיהם.

**עקרון הכרעת הרוב** – הזוכה ברוב הקולות בבחירות מנצח, והוא מיוצג באופן

יחסי לכוחו בפרלמנט.

**עקרון זכויות יסוד** – בתהליך הבחירות מבוטאות הזכות לבחור, להיבחר, להתאגד,

חופש הביטוי, הדעה והזכות לפרטיות ולשוויון הוא תנאי הכרחי לקיומה של

מערכת בחירות דמוקרטית.

**עקרון שלטון החוק** – הבחירות ונוהליהן כפופות לחוק.

**3**.     שיטות הבחירה השונות ( יחסית, רובית, מעורבת ) מנסות ליצור איזון בין עיקרון

הייצוגיות של הבוחרים לבין האינטרס הציבורי של יציבות השלטון הנבחר ויעילות

תפקודו.

**4**.     ההבדל בין שיטות בחירות במדינות השונות נובע מהמשקל שנותנת כל אחת מהן

לעיקרון הייצוגיות וליציבות השלטון.

**5**.     **תפקיד הבחירות** : -

א.      ביטוי להשתתפותם של האזרחים בתהליך הפוליטי.

ב.       הבחירות קובעות את דמות השלטון במדינה.

ג.         המודעות לכך שהכוח להחלפת השלטון מצוי בידי האזרחים, מדרבנת את

הפוליטיקאים למלא את התחייבותם לאזרח.

ד.        פעולה מדינית הממחישה את עקרון ריבונות העם והשוויון הפוליטי, חופש

הביטוי וההתארגנות.

**6**.     **מאפייני הבחירות** : -

א**.      כלליות** – לכל האזרחים במדינה זכות בחירה ללא אפליה . **ביטוי לשוויון**

ב.       **שוות** – כל אדם קול אחד. **ביטוי לשוויון**

ג.         **חשאיות** – הצבעה סודית מאחורי פרגוד. **ביטוי לחרות**

ד.        **מחזוריות** – הבחירות מתקיימות בפרקי זמן קבועים, בישראל אחת ל 4 שנים. **ביטוי להגבלת השלטון**

ה.       **התמודדות חופשית** – בין 2 מפלגות לפחות. ביטוי ל**פלורליזם**

**שיטות בחירה לרשות המחוקקת :**

**7. שיטת הבחירות היחסית, ארצית, רשימתית**.

* **יחסית -** כל רשימה מקבלת מקומות בכנסת ( מנדטים ) יחסית למספר הקולות הכשרים שקבלה מאזרחי המדינה בכל הארץ.
* **ארצית -** כל הארץ מהווה אזור בחירה אחד לצורך חישוב תוצאות הבחירות.
* **רשימתית -** אנו בוחרים ברשימת מועמדים. יש שלש אפשרויות לקבוע את הרשימה: בחירות מקדימות (פריימריז), בחירות במוסדות המפלגה, באמצעות ועדה מסדרת של המפלגה.

**יתרונות** : -

א.      הכנסת מייצגת בצורה מדויקת את רצונו של רוב העם.

ב.       פלורליזם פוליטי – ריבוי מפלגות.

ג.         אין בזבוז קולות – יש מעט קולות שלא יילקחו בחשבון בגלל שאותן מפלגות

לא עברו את אחוז החסימה.

ד.        השיטה מעודדת שיקולים לאומיים על אזוריים.

**חסרונות** : -

א.      מעודדת ריבוי מפלגות, חלקן קטנות שלעיתים מהוות "לשון מאזניים"

בממשלה.

ב.       ממשלה לא יציבה מכיוון שמורכבת ממפלגות קטנות / אינטרסנטיות.

ג.         אין לנבחרים קשר עם בוחריהם כי אנו בוחרים ברשימה / מפלגה ולא במועמד

יחיד.

* **זכויות חברתיות**

**הזכויות החברתיות** הן זכויות המוענקות לפרט על ידי המדינה. מטרתן של הזכויות החברתיות היא **להבטיח קיום רמת חיים אנושית, סבירה**, לכלל הפרטים החיים במדינה. ככלל, השירותים החברתיים אותם מספקת המדינה אמורים להינתן לכל אדם החי בתחומי המדינה[[1]](#footnote-1) – כלומר, כל תושב המקיים בה שגרת חיים, ללא קשר למעמדו האזרחי. זכויות חברתיות **קשורות** **לשירותים חברתיים אותם** מעניקה **המדינה לבני האדם החיים בקרבה; שירותים בתחום** החינוך**,** **שירותים בתחום** הבריאות **ושירותים בתחום** הרווחה**.**

בתחום ה**חינוך**:  **הזכות לחינוך**, שפירושה **הזכות לקבל השכלה** כדי לרכוש ידע ומיומנויות שיאפשרו לכל ילד לספק בעתיד את צרכיו ולהיות אזרח עצמאי.

בתחום ה**בריאות**: **הזכות לטיפול רפואי,** שפירושה הזכות לחיות בגוף בריא ושלם ולקבל מהמדינה שירותי בריאות וטיפול רפואי בעת הצורך.

בתחום ה**רווחה**:

**הזכות לרמת חיים**, שפירושה הזכות לחיות ברמת חיים סבירה שתאפשר לאדם קיום אנושי שיאפשר לו לנהוג כאדם חופשי המסוגל לחשוב ולקבל החלטות רציונאליות.

**הזכות לדיור**, שפירושה הזכות לקורת גג ולתנאי מגורים נאותים.

**זכויות עובדים ותנאי העסקה,** שפירושןזכותו של האדם העובד לתנאי העסקה נאותים: הבטחת שכר מינימום, הגבלת שעות עבודה ומנוחה, פיצוי על עבודת לילה, תשלום בגין ימי חופשה והבראה, תשלום עבור שעות נוספות, הזכות להקים איגוד מקצועי ולהיות חבר בו, הזכות לשבות ועוד.

**מחויבות המדינה הדמוקרטית למימוש הזכויות החברתיות**

האם העובדה שהמדינה מאפשרת את מימושן של **הזכויות הבסיסיות** (זכויות היסוד של האדם),ואת **הזכויות הפוליטיות** (זכויות היסוד של האזרח) מספיקה על מנת שיוכל כל פרט לממש את חירותו ולקדם את ענייניו? האם יוכל כל פרט ליהנות ממימוש מלא של זכויות היסוד שלו ללא חינוך, בריאות ותנאי קיום סבירים?

כבר בהכרזה לכל באי עולם בדבר זכויות האדם (10 בדצמבר 1948) אנו מוצאים התייחסות לזכויות נוספות, זכויות שבידי המדינה להעניק, שמטרתן **להבטיח קיום רמת חיים אנושית, סבירה**, לכלל הפרטים החיים במדינה. זכויות אלה הן ה**זכויות החברתיות**.

באמנה בדבר זכויות חברתיות, כלכליות ותרבותיות מפורטות הזכויות השונות ומודגשת הזכות של כל אדם "**לרמת חיים נאותה** עבורו ועבור משפחתו, לרבות מזון, מלבושים ודיור נאותים, ולשיפור מתמיד בתנאי קיומו".

**כל** המדינות הדמוקרטיות המפותחות היום מבינות את נחיצותן של זכויות אלה ומכירות **באחריות המדינה** לספק שירותים חברתיים לתושביה, כלומר - מקיימות **מדיניות רווחה** המבטיחה מימוש של זכויות חברתיות; אולם אין אחידות בין המדינות הדמוקרטיות ברמת הזכויות הניתנות ובהיקפן

כשאנו אומרים שזכויות חברתיות הן זכויות מוענקות אנו מתכוונים לומר שאלה זכויות שאינן מתקיימות מעצמן[[2]](#footnote-2); זכויות שעל מנת שיתממשו יש צורך **בפעולה יזומה של המדינה והממשל למתן שירותים בתחום החברתי – כלכלי.**

כאמור, כל מדינה דמוקרטית היום, בהיותה **מדינת רווחה**, מכירה באחריותה להבטחת זכויות חברתיות לפרטים החיים בקרבה.

**עקרון הפלורליזם**

**פלורליזם**

1. פלורליזם במובן המהותי והערכי , הוא ערך מרכזי במדינה דמוקרטית והוא כולל

בתוכו את עקרון שלטון העם, כלומר את שלטון כלל האזרחים והקבוצות.

|  |
| --- |
| **הפלורליזם לא יכול להתקיים בלי ההסכמיות והסובלנות.** |

2. עקרון הפלורליזם משמעותו :

א. ריבוי ומגוון של קבוצות / דעות.

ב. הכרה **בזכות הקיום** של הדעות וההשקפות **השונות** של הפרטים והקבוצות

במדינה על ידי התארגנות ופעילות של הקבוצות למען הערכים והדעות שלהם.

ג. הכרה בלגיטימציה של כל קבוצה לשמור על ייחודה ועל השונות שלה – ולפעול

בהתאם להשקפת עולמה בכל תחום ונושא תוך שמירה על בסיס משותף לכל.

ד. קיום **תחרות חופשית** בין הקבוצות השונות בכל התחומים למשל :

* **פלורליזם בכלכלה** – ארגונים על בסיס אינטרסים משותפים: מורים,תעשיינים, אחיות...
* **פלורליזם בחברה-** ארגונים חברתיים העוסקים בענייני חברה כמו: ויצ"ו , נעמ"ת ,יד שרה .
* **פלורליזם בחינוך:** מערכות חינוך שונות ( ממלכתי, ממלכתי דתי, עצמאי, אל המעיין, חקלאי, התיישבותי, טכנולוגי ).
* **פלורליזם בתרבות** – סוגים שונים של מחול:מודרני, קלאסי...סוגים שונים של מוסיקה:רוק, מזרחית, קלאסי...סוגים שונים של תיאטרון...
* **פלורליזם בדת** – זרמים שונים בדת, אורתודוקסים, קונסרבטיבים, רפורמים.
* **פלורליזם החוקתי - מוסדי:** קיום רשויות שלטון נפרדות ופיזור העוצמה השלטונית ביניהם, ובנוסף שלטון מקומי , עיריות , מועצות מקומיות .
* **פלורליזם פוליטי:** ריבוי מפלגות, השאיפה להגיע לשלטון ולממש את הרעיונות.

3. חשובה הזיקה בין הגישות שונות בדבר צביונה הרצוי של מדינת ישראל ובשאלה

" מהי מדינה יהודית " לבין ההכרה בעקרונות פלורליזם וסובלנות.

1. מימוש עקרון הפלורליזם אינו מוחלט והוא מתקיים בכפוף לחוק וכן חייבים

להתקיים עקרונות דמוקרטיים נוספים כמו הכרעת הרוב והסכמיות.

**חשיבות הפלורליזם:**

1. הפלורליזם מאפשר תחרות חופשית בין קבוצות שונות .
2. מאפשר השתתפות אזרחים בחיים הפוליטיים- **שלטון העם.** ( עמ' 103 )
3. מאפשר את פיזור כוח החברה ע"י יצירת איזון בין רשויות שלטון שונות כך שניתן

**לרסן את השלטון.**

1. מעודד סובלנות לשונות בין האנשים ומביא לפתיחות ולהקשבה בין הזרמים

השונים ( לדוגמא ביהדות, בדרכים , בהשקפות, באינטרסים – הזרם האורתודוכסי,

הקונסרבטיבי, הרפורמי ).

1. פלורליזם – לא ערך מוחלט אבל, חייבת להיות הסכמה על נושאים מרכזיים כמו

**צורת ממשל , כללי משחק פוליטי, חוק,** נורמות בחברה , ( ובלי אלה – אנרכיה}.

6. קיומו של הפלורליזם חשוב בדמוקרטיה משום שהוא מחזק את עקרונותיה

האחרים כגון : -

א. **שלטון העם** – האזרחים יכולים להשתייך למגוון מסגרות, ודרכן להשפיע על

הנעשה במדינה.

ב. **זכויות האדם והאזרח** – הפלורליזם מחזק את **חופש הביטוי, הבעת הדעה,**

**ההתאגדות**. היא עושה זאת דרך הבעת דעותיו השונות והשתתפותו בקבוצות,

בארגונים ובמסגרות שונות.

ג. **הגבלת השלטון** – הפלורליזם הפוליטי נותן אפשרות לפרט להקים תנועות

פוליטיות על פי השקפת עולמו ודרכן להוות אלטרנטיבה לשלטון. גם המפלגות

הפוליטיות שאינן מצויות בשלטון מחזקות את הפיקוח עליו.

**הסכמיות**

|  |
| --- |
| **הסכמה למכנה משותף שכולל מסגרות משותפות:מדינה, משטר, מאפיינים, נורמות חברתיות.** |

1. כדי שכל הפרטים והקבוצות יוכלו לחיות במדינה אחת חייבת להיות הסכמה רחבה

בין הפרטים והקבוצות בחברה – בינם לבין עצמם ובינם לבין רשויות השלטון

במדינה , חייבת להיות הסכמה על כללי המשחק {הסדרים} שהחברה קובעת , ועל

נושאים מהותיים כמו קבלת הכרעת הרוב ושמירת זכויות המיעוט.

2. ההסכמיות יכולה לבוא לידי ביטוי ברמות שונות בתחומים השונים. אנו מבחינים

ברמות שונות של הסכמה:

א. הסכמה על **מסגרת של המדינה**.

הסכמה ומתן לגיטימציה לקיומה של המדינה במסגרת של גבולות קבועים.

ב. הסכמה על **צורת המשטר**. מתן לגיטימציה להמשך קיומו של המשטר במדינה ,

כלומר **תמיכה במדינה כמדינה דמוקרטית** .

ג. **קבלת השלטון שנבחר** בבחירות דמוקרטיות **כשלטון לגיטימי** .

ההסכמיות באה לידי ביטוי בהסדרים {כללי משחק} המאפשרים לחברה פלורליסטית להתקיים ולפעול כחברה מגובשת למרות חילוקי הדעות .

3. יש זיקה בין מידת ההסכמיות לבין רמת היציבות של המשטר.

ככל שעולה רמת ההסכמיות במדינה גדלה יציבות המשטר.

הסכמה זו יכולה להתבטא **בחוקה** המשקפת הסכמה עקרונית רחבה או הסדרים שונים בין הקבוצות במטרה לקיים חיים משותפים ושיתוף פעולה.

הסדר ה**סטטוס** **קוו** בין דתיים לחילוניים בישראל יכול לשמש דוגמא לניסיון להשיג הסכמיות בנושא מהותי.

4. נבחין בין ביטויים של אי – הסכמה שהם לגיטימיים במשטר דמוקרטי לבין

ביטויים של אי – הסכמה שאינם לגיטימיים במדינה דמוקרטית.

5. בחברה דמוקרטית שקיימות בה מחלוקות עמוקות בנושאים מהותיים ומרכזיים

קיימת סכנה ליציבות המשטר הדמוקרטי. מחלוקות עמוקות עלולות לגרור

עימותים אלימים, שימוש באמצעים לא דמוקרטיים וחריגה מכללי המשטר

הדמוקרטיים. כל אלה מסכנים את הדמוקרטיה ואת משטר המדינה.

**סובלנות**

|  |
| --- |
| **נכונות לקבל את החריגות והשונות ולסבול דעות שונות ומנוגדות למרות אי הנוחות ואי ההסכמה.** |

1. תנאי למימוש הפלורליזם הוא היכולת ללמוד לסבול דעות והשקפות שונות משלך , להכיר בזכות קיומן של דעות אלה, גם אם אינני מסכים אתן.

בהיעדר הסובלנות אי אפשר לממש פלורליזם שכן פלורליזם משמעו הכרה בזכות קיומן של דעות וקבוצות שונות, ואילו סובלנות משמעה שהחברה והמדינה חייבות ברמת ההתנהגות לסבול ולכבד גם את הדעות שגורמות להן לאי נוחות.

|  |
| --- |
| **" אני שולל את מה שאתה אומר, אבל אגן עד מוות על זכותך לומר את הדבר ".מדברי**  **וולטיר 1763.** |

2. תנאי נוסף למימוש פלורליזם במדינה הוא **אימוץ סובלנות כערך על ידי השלטון,**

**החברה, הפרטים.**

3. הערך סובלנות נובע מההכרה **בכבודו של האדם ובחירותו** להיות שונה מאחרים,

ועל כן חובה עלינו כבני אדם להתנהג בסובלנות כלפי כל אדם.

1. סובלנות משמעותה אימוץ צורת התנהגות המכבדת כל אדם באשר הוא אדם

וסובלת את דעותיו ואת השקפת עולמו גם כאשר הן מעוררות התנגדות , כעס ואי

נוחות.

5. אימוץ סובלנות כערך הוא תנאי למימוש עקרונות דמוקרטים במובן המהותי כמו

חירויות האדם וזכויותיו – זכויות של קבוצה / זכויות של מיעוט.

* + **חרות**- חופש הביטוי / התארגנות.
  + **שוויון** / שונות בין אנשים.

\* ייצוג **ושוויון בפני החוק** לכל הפרטים ולכל הקבוצות בחברה.

* + לגיטימציה **לאופוזיציה** ובפועל שלטון יציב ולעיתים מהפך פוליטי.

* + הכרה **בכבוד** האדם, בזכותו להיות שונה ובעל השקפה שונה מזו של

האחרים.

**בחברה שיש בה חילוקי דעות חריפים הסובלנות מאפשרת לנהל את הויכוח**

**הפוליטי – רעיוני בדרכי שלום ולא באלימות, בהידברות ועל פי כללי המשחק.**

עקרון הגבלת השלטון

אחד העקרונות החשובים במשטר דמוקרטי הוא העיקרון של הפרדת השלטון, המרכז בידיו עוצמה רבה. **המטרה בהגבלת השלטון היא למנוע עריצות ושרירותיות של רשויות השלטון**. השלטון עלול לקבל החלטות שיפגעו באזרחים, בקבוצות מיעוט (=עריצות הרוב) ואף יבטלו את הדמוקרטיה.

**רשויות השלטון מרכזות בידיהן עוצמה רבה:**

* שליטה במשאבים כלכליים: הממשלה שולטת על קרקעות, אוצרות טבע, לרשותה עומד תקציב המדינה באמצעותו היא מוציאה לפועל את מדיניותה. כמו כן הממשלה מתערבת בחיי הכלכלה והחברה בתחומים רבים כמו רווחה, חינוך ועוד.
* שליטה במשאבים אנושיים: לרשות הממשלה עומד כוח אדם הן במשרדי הממשלה והן במנהל הציבורי (אנשי צבא, כלכלנים, מומחים בתחומים שונים ועוד). בעלי תפקידים אלה הם מומחים בתחומם והמקצועיות שלהם מקנה להם עמדת כוח ועדיפות מול רשויות שלטון אחרות.
* שליטה על מקורות המידע: לממשלה יש שליטה על מקורות מידע הנוגעים לתחומי חוץ, ביטחון, פנים והיא מספקת מידע עבור גופים אחרים כמו הרשות המחוקקת ואמצעי התקשורת.
* שליטה על מנגנוני אכיפה: לרשות הממשלה עומדים מנגנוני אכיפה כמו משטרה וצבא שהם גופים בעלי כוח רב.

העובדה שהממשלה מחזיקה בידיה כוח כל כך גדול מעוררת את החשש כי היא עלולה לנצל אותו ולנהוג בשרירותיות שתסכן או תפגע בדמוקרטיה. לכן יש צורך ביצירת מנגנוני פיקוח ובקרה על הרשות המבצעת.

**אמצעים להגבלת כוחו של השלטון:**

# הפרדת רשויות בחירות וחילופי שלטון מערכת משפט מנגנוני פיקוח וביקורת

**ביקורת מוסדית – ביקורת בלתי -**

**פורמלית פורמלית**

**הפרדת רשויות:**

**עיקרון הפרדת הרשויות נועד להגביל את השלטון ולמנוע ריכוזיות יתר של הכוח השלטוני**. רעיון הפרדת הרשויות צמח במאות ה – 17 וה – 18 באירופה.

עיקרון הפרדת הרשויות קובע כי בכל מדינה צריכה להתקיים הפרדה בין תפקידי השלטון השונים: החקיקה, הביצוע והשיפוט. מכאן נוצרו **שלוש הרשויות – הרשות המחוקקת**, **הרשות המבצעת והרשות השופטת.**

עיקרון הפרדת הרשויות נועד להגביל את השלטון ולהבטיח בכך את חירותו של האזרח מול הסכנה של עריצות שלטונית. כמו כן נועדה הפרדת הרשויות להבטיח את היעילות של המערכת השלטונית כולה.

**ההפרדה בין הרשויות אינה מלאה ומוחלטת**. כל רשות אחראית על תחומה, אך ישנם תחומי חפיפה ומעורבות בין הרשויות. חפיפה זו חיונית, כדי לאפשר תיפקוד הרמוני של המערכת השלטונית. **בין הרשויות מתקיימים יחסי ריסון, איזון ובקרה**. בכל מדינה באים לידי ביטוי יחסי הריסון והבקרה בצורה שונה. באנגליה למשל הפרלמנט מחוקק את החוקים וקובע את מערכת היחסים בין רשויות המדינה. בית המשפט שופט על פי החוקים שהתקבלו בפרלמנט ונותן פרשנות לחוקים אלה. בארה"ב עומד הנשיא בראש הרשות המבצעת. הוא כפוף לחוקים שהתקבלו בקונגרס, אך יכול להטיל ווטו על הצעות חוק. הנשיא ממנה את שופטי בית המשפט העליון, אך הוא תלוי באישור הקונגרס. הרשות השופטת יכולה לבטל החלטות של הנשיא ולבטל חוקים של הקונגרס.

**מנגנוני פיקוח וביקורת**

**פורמליים בלתי פורמליים**

בית הנבחרים מערכת המשפט תקשורת אמנות

מבקר המדינה דעת הקהל

בכל מדינה דמוקרטית קיימים מנגנוני פיקוח רשמיים ממוסדים, שמבקרים את רשויות השלטון מתוקף סמכותם החוקית וכמו כן מנגנוני פיקוח בלתי רשמיים, המבקרים את השלטון מיוזמתם.

**ביקורת מוסדית – פורמלית:**

**בית הנבחרים** מייצג את האזרחים ויש לו תפקיד חשוב בפיקוח וביקורת על הממשלה. הוא עושה זאת במספר דרכים:

1. **חקיקה**: באמצעותה מפקח הפרלמנט על פעולות הממשלה ותקציב המדינה. הממשלה יכולה לפעול רק על פי החוק ובאמצעות החוק. אולם, חשוב לזכות שבמשטר פרלמנטרי, לממשלה יש רוב בפרלמנט, כך שיכולתו להגביל את הממשלה מצומצמת.
2. **הצבעת אי אמון**: הממשלה זקוקה לרוב בפרלמנט כדי להעביר את החוקים ולתפקד. אם מפלגות האופוזיציה (=המתנגדות לממשלה) מצליחות לגייס רוב נגדה, הן יכולות להפיל את הממשלה בהצבעת אי אמון ולהביא לסיום כהונתה.
3. **האופוזיציה**: נבחרי הציבור שאינם חברים בממשלה הם האופוזיציה. הם מבקרים ומפקחים על הממשלה מתוקף תפקידם בהצבעות, בפעילות וועדות הכנסת ובהעלאת המודעות של הציבור לתפקוד הממשלה.

**מבקר המדינה** המוסד לביקורת המדינה הוא גוף המפקח על פעילות המערכת הציבורית והממשלתית בתחומי מנהל תקין, כלכלה וכספים. הוא בודק אם הרשויות פועלות בהתאם לחוק. מבקר המדינה מפרסם את מסקנותיו מדי שנה **בדו"ח מבקר המדינה**, שחייב על פי החוק להתפרסם בגלוי. מבקר המדינה נבחר על ידי הכנסת ואינו תלוי בממשלה. מוסד מבקר המדינה מטפל גם בפניות ובתלונות של אזרחים, במסגרת תפקידו כנציב תלונות הציבור (אומבודסמן). האזרחים פונים אליו ומדווחים על מוסדות או אישים שפעלו, לדעת האזרחים, בניגוד לחוק, בצורה לא תקינה או תוך כדי חריגה מסמכותם.

**מערכת המשפט**: בית המשפט מפקח על הפעילות של רשויות השלטון ומגן על זכויות האדם והאזרח.

**בית המשפט הגבוה לצדק** מבקר את מוסדות השלטון ובמדינות בהן קיימת חוקה הוא בודק האם החקיקה תואמת לעקרונות שנקבעו בחוקה.

**ביקורת בלתי - פורמלית:**

במדינות דמוקרטיות עומדים לרשות האזרחים אמצעים שונים למתוח ביקורת על השלטון. אמצעים אלה מכונים בלתי פורמליים, כיוון שאינם חלק מגוף מאורגן שנקבע על פי חוק.

אחד האמצעים החשובים ביותר הוא **התקשורת** – רדיו, טלביזיה, עיתונות, אינטרנט – מספקת לאזרחים מידע על רשויות השלטון, חושפת שחיתויות, מספקת הערכות ופרשנויות ומאפשרת ביטוי חופשי של עמדות ודעות שונות. היא אינה נתונה לפיקוח של השלטון והוא אינו יכול להגביל אותה. לתקשורת תפקיד חשוב בעיצוב דעת הקהל, בחשיפת מחדלים ומעשים שאינם תקינים ובריסון השלטון, המעוניין לקבל את תמיכת הציבור.

האזרחים במדינה דמוקרטית יכולים **להביע את דעתם** בדרכים שונות, מבער לאמצעי התקשורת: הפגנות, שביתות, עצרות, מכתבים ועצומות. פעולות אלה מפעילות לחץ על השלטון.

יצירות **אומנות** אף הן אמצעי דרכו יכולים האזרחים במדינות דמוקרטיות להביע את דעתם ומחאתם ולהשפיע על דעת הקהל ועל השלטון.

**חוקה**

1. **חוקה קובעת** את **עקרונות היסוד** של המדינה, את **ערכיה** ואת **הנורמות הפוליטיות**

שלה, וכן את **הכללים שעל פי הם תתנהל** המדינה. חוקה מתגבשת בד"כ בעת לידתה

של מדינה חדשה. חוקה **כוללת** פירוט של **זכויות האדם והאזרח** ולעיתים גם **זכויות**

**קבוצה של מיעוטים**. חוקה **מגדירה את רשויות השלטון**, קובעת את **סמכויותיהן**

ו**תפקידיהן**, **נוהלי הרכבת הרשויו**ת ו**יחסי הגומלין** ביניהן ('האיזונים והבלמים')

2. **תפקידיה של החוקה**:

1. להגביל ולרסן את רשויות השלטון.
2. למנוע שימוש לרעה בכוח השלטון ולמנוע עריצות הרוב.
3. להגן על זכויות האדם וזכויות המיעוט במדינה.
4. מבטאת את ההסכמיות בחברה.

3. **לחוקה יש מעמד מיוחד**, שבא לידי ביטוי בעליונותה על פני חוקים רגילים והן בקושי

לשנותה. **הסיבות** לכך הן:

חוקה קובעת את עקרונות המשטר, את הערכים שעליו הוא מבוסס, ולכן היא חייבת

להיות יציבה לאורך שנים ומוגנת מפני שינויים פזיזים ותכופים, הנובעים מחילופי

שלטון.

4. **מעמד חוקה לעומת מעמד חוק רגיל**:

\* חוקה מגובשת ע"י רשות מכוננת. ברוב המדינות אלו שתי רשויות נפרדות.

חוק רגיל נחקק ע"י רשות מחוקקת.

\* אין לחוקק חוק הסותר את העקרונות וההוראות הקבועים בחוקה. אם נחקק חוק רגיל

הסותר עקרונות אלה, בתי המשפט מבטלים את החוק הרגיל.

היא מתהווה במשך שנים ומורכבת מחוקים, פסקי דין של בתי משפט (תקדימים)

ומנורמות חברתיות. בד"כ אין לה מעמד על. בישראל אין חוקה כתובה אלא חוקי יסוד על פי פשרת\

ועדת הררי לאור אי הרצון להתעמת עם הדתיים ראשית קום המדינה. חוקי היסוד נועדו להוות בעתיד את החוקה.

בשנת 1992 נחקקו שני חוקי היסוד הידועים כמהפכה חוקתית חוק יסוד כבוד האדם וחירותו וחוק יסוד חופש העיסוק חוקי יסוד אלו ביססו את מעמדם התחוקתי של זכויות האדם והאזרח ע"פ רוח מגילת העצמאות. הבג"ץ והחקיקה אמורים ומיועדים לפעול על פי חוקי יסוד אלו. (קיימים מקרים שהבג"ץ אף רשאי לפסול חוקים המנוגדים לחוקי יסוד אלו)

**היסודות החוקתיים של מדינת ישראל**

כל מדינה לרבות מדינות דמוקרטיות היא בעלת מערכת חוקים וכללים המבטאים את עקרונותיה וערכי היסוד שלה. מערכת זו היא למעשה היסודות החוקתיים של המשטר אשר מעוגנים במרבית המדינות הדמוקרטיות בחוקות, שקובעות את המסגרת הנורמטיבית של החקיקה ושל התייחסות המערכת המשפטית וכן מכוונות את הממשלות בקביעת המדיניות. כמו-כן הן מעצבות את יחסי הגומלין בין רשויות השלטון ובין האזרחים.

הכרזת העצמאות

קיימת הסכמה רחבה בדבר חשיבות הכרזת העצמאות כמסמך המגלם את עקרונות היסוד של מדינת ישראל. מסמך זה מהווה בסיס לפסיקתם של שופטי בית-המשפט העליון וכן לפעולתן של שתי הרשויות השלטוניות האחרות.

להכרזה חסרה עליונות מעשית במובן זה שלא נקבע שחוקי הכנסת חייבים בהתאמה אליה. לכן בפועל יכולה כנסת לחוקק חוקים הנוגדים אותה. אולם חקיקתם של חוקי היסוד בדבר זכויות האדם (1992), אשר מציינים אותה במפורש כמסד למימושן ("הן יכובדו ברוח העקרונות שבהכרזה על הקמת מדינת ישראל") מהווה בסיס לביקורת של המערכת המשפטית על חקיקת הכנסת.

***מהו חוק יסוד***?

חוק יסוד הוא חוק השונה מחוק רגיל במעמדו, בתוכנו ובצורתו.

**מעמד:** עליונות על החקיקה הרגילה. עליונות זו מתקיימת ע"י: 1. שריון סעיפי החוק, באופן כזה ששינויו יתאפשר רק ברוב מוחלט של חברי הכנסת ולא ברוב רגיל, כפי שנוהגים בחוק רגיל. המטרה היא מניעת שינוי ע"י רוב מזדמן של הכנסת. שריון אינו חל על כל חוקי היסוד, אלא רק על מקצתם: חוק יסוד: חופש העיסוק, שכל סעיפיו משוריינים; חוק יסוד: הכנסת שסעיפים מסוימים מתוכו משוריינים וחוק יסוד: הממשלה שהוא משוריין.

2. פסקת הגבלה: פסקה המבקשת למנוע חקיקת חוק הסותר את העקרונות המצוינים בחוק היסוד. פסקה זו מצויה בשני חוקי היסוד של שנת 1992: "אין פוגעים בחוק זה אלא בחוק ההולם את ערכיה של מדינת ישראל שנועד לתכלית ראויה ובמידה שאינה עולה על הנדרש" (שלושה תנאים).

**תוכן**: חוקי היסוד אמורים לגלם בתוכם את תכנים חוקתיים : על חוקי היסוד לקבוע את מבנה המשטר, להגדיר את סמכויות רשויות השלטון ואת מערכת הגומלין ביניהן וכן להבטיח את זכויות האדם והאזרח. חוק רגיל לעומת זאת אינו עוסק בהכרח בתכנים אלו. על חוקי היסוד לבטא את ערכיה של מדינת ישראל: מדינה יהודית ודמוקרטית.

**צורה:** החוק ינוסח במילים כלליות, לא מצוינת בו שנת החקיקה, כדי להדגיש את מעמדו העל-זמני.

עד היום נחקקו בכנסת אחד-עשר חוקי יסוד. (פרוט בספר הלימוד - עמודים 254-257)

*חוק יסוד: הכנסת:* סעיף 4 משוריין (הכנסת תיבחר בבחירות כלליות, ארציות, ישירות, שוות, חשאיות ויחסיות). סעיף 44 משוריין-מיוחס ולפיו אין בכוחן של תקנות לשעת חירום לשנות חוק זה, להפקיע זמנית את תוקפו או לקבוע בו תנאים. תיקון שהוכנס בשנת 1992 ולפיו לא תאריך הכנסת את תקופת כהונתה אלא ברוב מיוחס (80 חברים).

חוק יסוד: מקרקעי ישראל הקובע שאדמות המדינה הן אדמות הלאום (90%) מהקרקעות משקף את הגישה הרואה במדינת ישראל מדינת היהודים.

*חוק יסוד: ירושלים בירת ישראל* הקובע שירושלים היא בירת ישראל ומקום מושבם של מוסדות המדינה משקף את הגישה הרואה במדינת ישראל מדינת לאום יהודית-תרבותית ואף גישות המשקפות זיקה לדת היהודית בשל המטען התרבותי שמשקפת העיר-מקום מושבו של בית-המקדש.

               חוקי היסוד: הכנסת, הממשלה, השפיטה, מבקר המדינה, הצבא, משק המדינה משקפים את העיקרון הדמוקרטי בדבר הגבלת השלטון (הפרדת רשויות). לכך מצטרפים חוקי היסוד: חופש העיסוק וכבוד האדם וחירותו, אשר משקפים גם את העיקרון הליברלי בדבר זכויות האדם.

**חוק יסוד: חופש העיסוק וחוק יסוד: כבוד האדם וחירותו**

***חוק יסוד: חופש העיסוק*** קובע את זכותו של כל אזרח או תושב במדינה לעסוק בכל עיסוק או בכל משלח יד.

החוק כולו משוריין, שמשמעו שלא ניתן לחוקק חוק רגיל הסותר חוק זה אלא ברוב של חברי הכנסת. כמו-כן כלולה בחוק פסקת הגבלה לפיה אין פוגעים בחוק אלא בחוק ההולם את ערכיה של מדינת ישראל ולמען תכלית ראויה ובמידה שאינה עולה על הנדרש. קיומם של קריטריונים אלו עומדים למבחנו של ביהמ"ש העליון.

***חוק יסוד: כבוד האדם וחירותו*** נועד להגן על כבודו של האדם וחירותו. החוק מגן על חלק מזכויות האדם - הזכות לחיים, להגנת הגוף, לקניין, לחירות אישית, לחופש תנועה, לפרטיות ולצנעת הפרט. החוק נעדר התייחסות רחבה ועמוקה לזכות לחירות וכן לזכות לשוויון.

החוק אינו משוריין, משמע , הכנסת יכולה לחוקק חוק רגיל הסותר אותו ברוב רגיל, אך הוא כולל פסקת הגבלה, המגבילה את המחוקק כמו במקרה של חוק יסוד: חופש העיסוק ומקשה עליו לחוקק חוק הסותר את הערכים הבאים בו לידי ביטוי.

שני חוקי היסוד הללו הם תקדימיים במובן זה שלראשונה עיגנה הכנסת את התשתית הליברלית בחוק חוקתי. כל שינוי של הכנסת מחייב עמידה בקריטריונים הקבועים בחוק. אם חורגת היא מהתנאים ומחוקקת חוק הפוגע בזכויות אלו, מוסמך ביהמ"ש העליון לפסול את החוק.

               על-אף ההסכמה בין משפטנים באשר לחשיבות עיגונן של זכויות האדם בחוקי יסוד שהם בעלי אופי חוקתי ולתרומה של מפעל חקיקה זה להגבלת כוחה של הכנסת לחוקק חוקים המהווים הפוגעים בזכויות האדם, קיימת מחלוקת באשר לקביעתו של השופט ברק לפיה מדובר במהפכה חקיקתית של ממש.

לסיכום: במדינת ישראל אין מעוגנים עדיין היסודות החוקתיים בחוקה: מלאכתם לא הושלמה, חלק מהותי מזכויות האדם לא עוגנו עדיין בחוקים אלו, רוב חוקי היסוד חסרים שריון והגבלה, וטרם נחקק חוק יסוד: החקיקה, שתפקידו להעניק עדיפות לחוקי היסוד על-פני חוקים רגילים.

הויכוח על הצורך בחוקה עודנו נמשך ונובע בעיקרו מהמחלוקת בשאלות דת ומדינה.

חשוב לציין שאין די בקיומה של חוקה כדי להבטיח את חוסנה של הדמוקרטיה - זה תלוי בעיקרו במידת ההפנמה של ערכי היסוד של המשטר ע"י הציבור והשלטון כאחד, קרי, בתרבות הדמוקרטית של החברה.

עקרון שלטון החוק

1. **שלטון החוק ו'האמנה החברתית'** - שלטון החוק במדינה דמוקרטית מבטא את רעיון

'האמנה החברתית' בין כלל אזרחי המדינה, כיוון שהחוק הוא ביטוי להסכמה על כללי

המשחק בין האזרחים לבין השלטון.

2. **מקור החוק** – במדינה דמוקרטית מודרנית העם (כל אזרחי המדינה) הוא מקור החוק.

החוק נחקק על-ידי נציגי העם במוסדות השלטון הנבחרים.

3. **מעמד החוק** – במדינה דמוקרטית , החוק הוא עליון. רשויות השלטון, כמו שאר

האזרחים, שוות בפני החוק, כפופות לחוק ומחויבות לציית לחוק.

4. **משמעות שלטון החוק** – חובת האזרחים לציית לחוקים שהתקבלו בהסכמה – בהליך

דמוקרטי.

5. **תכני החוק** – במשטר דמוקרטי, התכנים של החוק אמורים לשקף את העקרונות

והערכים הדמוקרטיים.

6. **שלטון החוק ועקרונות דמוקרטיים** – שלטון החוק מבטא את:

שלטון העם פלורליזם הסכמיות הכרעת הרוב שוויון הגבלת השלטון

1. **חובת הציות לחוק חלה באופן שווה על רשויות השלטון ועל האזרחים**. אכיפת החוק, במקרה שאין ציות לחוק, שווה על כולם.

9. **גבולות הציות לחוק** – סוגי **עבריינויות**:

**כל עבירה על החוק נחשבת לעבירה פלילית**.

|  |  |  |  |
| --- | --- | --- | --- |
|  | עבריינות  **פלילית-רגילה** | עבריינות **שלטונית** | עבריינות **אידיאולוגית-פוליטית** |
| הגדרה | הפרת חוק הנעשית ממניעים של תועלת אישית של טובת הנאה עצמית, ולא ממניעים מוסריים (גניבה, אונס, רצח, שוחד, תקיפה ורמאות) | אנשים הממלאים תפקידים ציבוריים שונים מפירים את החוק בזמן כהונתם תוך כדי ניצול מעמדם וסמכותם. המניע להפרת החוק אינו מניע אישי אלא מניע הנובע מהרצון לשרת את טובת המדינה או את טובתו של ציבור מסוים (שר הלוקח כספים מתקציב משרדו, שנועדו על פי חוק למטרות מסוימות, ומעבירם למוסדות של מפלגתו. | הפרת חוק המכוונת בד"כ כלפי השלטונות ומטרתו להביא לשינוי מדיניות הממשלה ופעולותיה. עבריין פוליטי מנצל לעתים את העמדתו לדין כדי לפרסם ברבים את מחאתו וליצור דעת קהל אוהדת. בד"כ עבריינות קבוצתית. חברי הקבוצה בד"כ אזרחים הגונים שלא ירעו לאיש ולא יפרו חוק אלא בתחום מסוים בלבד שאינו מתיישב עם האידיאולוגיה שלהם. עבריין אידיאולוגי נתפס לרוב כאידיאליסט ולכן זוכה לאהדה בציבור ולתמיכה. תמיכה זו מעודדת את הקבוצה האידיאולוגית להמשיך בדרכה. עבריינות כזו עלולה להתרחב ולהעמיק ביחס ישר לאהדה הציבורית ולתמיכה הפוליטית שלה היא זוכה, כך לערער את שלטון החוק, עד כדי סכנה ליציבות החברה. |
| דומה | הפרת חוק. | הפרת חוק. | הפרת חוק. |
| שונה | מניע אישי של טובת הנאה עצמית, ולא ממניעים מוסריים | המניע אינו מניע אישי אלא מניע הנובע מהרצון לשרת את טובת המדינה או את טובתו של ציבור מסוים .  האיש חייב להיות בתפקיד ציבורי. | המניע נובע מהרצון לשרת את טובת המדינה עבריינות המכוונת כלפי השלטונות ומטרתה להביא לשינוי מדיניות. בד"כ עבריינות קבוצתית. חברי הקבוצה בד"כ אזרחים הגונים. עבריינות הזוכה לאהדה ציבורית בחוגים המאמינים באותה אידיאולוגיה. |
| סכנה לחברה | פגיעה בתחושת הביטחון האישי של האזרח. | \* אם האזרח יהיה סבור שאנשי השלטון מזלזלים בחוק, כשהחוק לא נראה להם, הוא יזלזל גם כן בחוק.  \* בידי השלטון מרוכז כוח עצום – יסכן זכויות האדם  \* סכנה של עריצות שלטונית | \* ערעור על שלטון החוק וסכנה ליציבות  החברה.  \* פגיעה בשוויון בפני החוק  \* פגיעה בהכרעת הרוב  \* פגיעה בהסכמיות ובאמנה החברתית |

1. **אי ציות לחוק מטעמי מצפון** (= **סרבנות מצפונית**) – אי ציות הנובע מהתנגשות בין חובת הציות לחוק לבין מחויבותו של האדם לערכיו האישיים בתחומי צדק, מוסר ואמונה. סרבן מצפון נוטל אחריות מלאה על מעשיו, מוכן לעמוד לדין ולקבל העונש.

**המניע**: האדם המפר את החוק רואה בציות לחוק פגיעה במצפונו. הסרבן המצפוני נשמע לצו מצפונו ומעמיד השקפתו המוסרית, מעל החוק.

**דוגמא**: סרבני שירות בצבא מטעמים של אי הסכמה להפעיל אמצעים אלימים = פציפיסטים.

**הכרה בסרבנות כן/לא?** יש מדינות המכירות בסירוב לשרת בצבא מטעמי מצפון. בישראל החוק מבחין בין נשים לבין גברים. חוק שירות ביטחון מעניק פטור לנשים שאינן רוצות לשרת בצבא מטעמי מצפון או דת, אך אינו מכיר בפטור דומה לגברים (רק במקרים נדירים ובודדים).

1. **אי ציות לחוק מטעמי מצפון ועבריינות אידיאולוגית פוליטית** – **ההבדל**:

|  |  |  |
| --- | --- | --- |
|  | **אי ציות מטעמי מצפון** | **עבריינות אידיאולוגית פוליטית** |
| 1. **מניע** | מוסרי-אישי | טעמים פוליטיים |
| 2. **המטרה** | לא לציית לחוק הנוגד את מצפונו של האדם ולא מתוך רצון לשנות המציאות או מדיניות פוליטית | מכוון בד"כ כלפי השלטונות ע"מ לשנות מדיניות הממשלה ופעולותיה |
| 3. **מאפייני העבריין** | אדם המסרב לפעול בניגוד למצפונו | עבריינות בד"כ קבוצתית |
| 4. **הכרת השלטונות** | יש מדינות המכירות בסרבנות זו. בישראל הכרה לנשים. | אין הכרה. עבריינות אסורה:  סכנה שחובת הציות לחוקים תתערער, פגיעה בשוויון בפני החוק, פגיעה באמנה החברתית, בהסכמיות ובהכרעת הרוב. |

1. **פקודה בלתי חוקית בעליל** (באופן מובהק, ברור, חד-משמעי) –

מקרה קיצוני של חוק או צו הסותר בתוכנו את הערכים הבסיסיים של חברה מתוקנת, והוא בלתי מוסרי לחלוטין. על הפרט מוטלת **חובה לא לציית** לפקודה בלתי חוקית בעליל, ו**המצייתים** לפקודה כגון זו **יועמדו לדין**. פקודה שכל אדם, גם מי שאינו משפטן, מבין שאין לציית לה, משום שהיא נוגדת את מצפונו של כל אדם רגיל.

**פקודה בלתי חוקית** – חייל חייב לציית לה. במקרה של אי ציות החייל יועמד לדין.

**שלוש הרשויות**

**הרשות המבצעת: הממשלה**

החוק מגדיר את הממשלה כרשות מבצעת, ומתוך כך מודגשת ההפרדה בין הרשות המחוקקת, הקובעת את סדרי השלטון ואת החוקים במדינה, ובין הרשות הפועלת על פי אותם סדרים וחוקים, היא הרשות המבצעת.

הממשלה היא רשות עצמאית, הקובעת מדיניות ומחליטה החלטות, ולא רק גוף שתפקידו ליישם החלטות שהתקבלו בכנסת. לדוגמה, בסמכותה של הממשלה להחליט על יציאה למלחמה, על חתימה על הסכם שלום או על ביצוע פיחות במטבע המקומי.

4 סמכויות הממשלה.

א. קביעת מדיניות וביצועה:

בסעיף 40 לחוק יסוד הממשלה נאמר: "הממשלה מוסמכת לעשות בשם המדינה, בכפוף לכל דין, כל פעולה שעשייתה אינה מוטלת בדין על רשות אחרת". לפי הוראה זו, הממשלה מרכזת בידיה עוצמה רבה משום שבסמכותה לעשות כל פעולה אשר אינה ניתנת על פי חוק לגוף אחר במדינה. לממשלה סמכות כללית רחבה לפעול בשם המדינה. תפקידים רבים המוטלים על הממשלה אינם מוסדרים בחוק מסוים והדבר משאיר בידי הממשלה סמכויות רחבות ביותר. בנוסף לכך ישנם גם משרדי ממשלה שחלק נכבד מפעולותיהם אינו מוגדר

בחוק.

ב. קביעת תקנות: חקיקת משנה:

רה"מ או השרים השונים ממונים על ביצועו של חוק שנחקק בכנסת במסגרת חקיקה ראשית. כדי שיהיה אפשר לבצע את החוק, השרים מוסמכים להתקין תקנות המפרטות את אופן ביצוע החוק. לדוגמה: חוק בתי המשפט מסמיך את שר המשפטים לקבוע בתקנות משנה סדרי דיון בבתי המשפט: מועדים להגשת בקשות, מועדים להגשת ערעורים והליך הגשת כתבי הגנה.

על תקנות המשנה מוטלת הגבלה: יש להבטיח שהן לא יעמדו בסתירה לחקיקה הראשית שהתקבלה ע"י הכנסת.

אחריות הממשלה

**האחריות המשותפת**

משמעותה של האחריות המשותפת היא שהממשלה כולה נושאת באחריות לכל ההחלטות והפעולות שקיבלה וביצעה כגוף אחד, וכן לכל מעשה של כל אחד מהשרים. השרים מקבלים עליהם את מרות הממשלה ואת החלטותיה, ואין הם יכולים לחלוק על פעולות ראש הממשלה או על פעולות שרים אחרים שהתקבלו בהצבעת רוב בממשלה. כאשר שר מתנגד להחלטת הממשלה, הוא יכול להישאר בממשלה ולהיאבק בתוכה נגד ההחלטה שהתקבלה, אך הוא אינו רשאי לצאת בפומבי נגד החלטת ממשלה שהתקבלה בהכרעת רוב. אם הוא מעוניין לצאת בפומבי נגד החלטת ממשלה עליו להתפטר ממנה.

כאשר חברי הכנסת רואים במדיניות הממשלה מחדל או מעשה שלא ייעשה יכולה הכנסת לראות במדיניות או במעשים אלה "הפרת אחריות" ולהביע "אי אמון בראש הממשלה".

**אחריות מיניסטריאלית.**

שרי הממשלה (מיניסטרים) אחראים למשרדם בענייני תכנון הפעילות שהמשרד קשור בהם ובנושאי משרדם המוצאים אל הפועל. אחריות השר היא לתכנון ולביצוע. השר אחראי גם לדברים שנעשו בתחום משרדו ואשר לא ידע עליהם, ואפילו לדברים שנעשו במשרדו בניגוד למדיניותו הכללית או בניגוד להוראותיו המפורשות.

האחריות המיניסטריאלית משמעותה:

כלפי רה"מ: דיווח על תקלות ועל הישגים בפעילותו, עדכון לגבי תוכניות עתידיות וקבלת אישור רה"מ בנושאים רגישים.

כלפי הכנסת: דיווח על פעילותו, מענה לשאילתות מצד ח"כים.

כלפי הממשלה: מדיניות הממשלה היא מדיניות השר ולהיפך. קיימת אחריות הדדית משותפת. השר חייב בדיווח לשרים ובמקרים של תקלות כלל לאומיות.

; +בחוק יסוד: הממשלה (1992) בסעיף 33 נקבע כי השר "חייב במתן דין וחשבון לכנסת במילוי תפקידו". משמעות הדברים היא שהשר חייב להסביר כל מה שנוגע לכל מעשה או מחדל במשרדו, והוא אינו רשאי לחמוק מאחריותו ולהטילה על פקידיו ויועציו. השר, ולא עובדי המשרד, צריך להתייצב בפני הכנסת ולדווח לה, והא חייב לשאת גם בתוצאות על משגי עובדיו.

סעיף 35ג' בחוק יסוד: הממשלה מקנה לכנסת כוח להעביר שר מכהונתו: "הכנסת רשאית להעביר שר מכהונתו בהחלטה ברוב של שבעים מחבריה: הכנסת לא תדון בהעברת שר מכהונתו אלא על פי המלצת רוב חברי ועדת הכנסת ולאחר שניתנה לשר הזדמנות לטעון טענותיו בפני הוועדה ובפני מליאת הכנסת". סמכות זו מחזקת את יסוד האחריות המיניסטריאלית של השרים בפני הכנסת ונותנת בידיה סנקציה להבטיח שאחריות זו תמומש.

העיקרון של קיום אחריות משותפת ואחריות מיניסטריאלית של הממשלה והשרים בפני הכנסת מבוסס על עקרון הפרדת הרשויות בישראל, משום שהוא מגדיר יחסי גומלין של איזונים ובלמים בין הרשות המבצעת ובין הרשות המחוקקת.

**הרשות המחוקקת - הכנסת**

המשטר בישראל הוא משטר פרלמנטרי ,העם בוחר את חברי הכנסת .ח"כ הם נציגי המפלגות שהשתתפו בבחירות ועברו את אחוז החסימה. הנציגות של כל אחת מהמפלגות בכנסת נקראת סיעה .יש סיעות קואליציה שהן הרוב והן תומכות בהרכבת הממשלה ויש סיעות אופוזיציה שאינן תומכות בממשלה והן מיעוט .

1. הכנסת – בית הנבחרים , מבטאת את ריבונות העם ומייצגת את רוב הקבוצות בחברה. כך באים לידי ביטוי עקרון **שלטון העם** ועקרון ה**פלורליזם** (ייצוגיות).

2. לכנסת, כ**רשות מחוקקת**, עליונות על שתי רשויות השלטון האחרות (המבצעת והשופטת) מכוח חוק יסוד: הכנסת. עליונות זו באה לידי ביטוי בתפקידיה כ**רשות מכוננת** (רשות המופקדת על גיבוש החוקה העתידית) וכרשות מחוקקת (רשות האחראית ל**חקיקה הראשית** במדינה) תפקיד כפול .

3. **תפקידיה של הכנסת**, המוגדרים ושאינם מוגדרים בחוק, **מבטאים את עקרונות הדמוקרטיה** השונים:

א. **הכנסת**, המוגדרת כ**בית הנבחרים**, מייצגת את רצון רוב קבוצות בחברה (קבוצות הרוב והמיעוט) וכפועל יוצא מכך מתחזקת ריבונות העם- ביטוי לעקרונות **שלטון העם**, **פלורליזם**, זכויות **כחופש הביטוי**, **ההתאגדות וזכויות המיעוט**.

ב. **הכנסת מחוקקת חוקים** רגילים ו**חוקי יסוד –** (חקיקה ראשית)ביטוי לעקרונות **שלטון החוק**, **שלטון העם**, **הכרעת הרוב**, **פלורליזם**, **הגבלת השלטון** וזכויות כ**חופש הביטוי וזכויות המיעוט**.

ג. **הכנסת מפקחת על הרשות המבצעת** (הממשלה) על ידי הצעות לסדר היום, שאילתות, הצעות אי אמון ופיקוח בועדות- ביטוי לעקרונות **הפרדת הרשויות** (כחלק מהגבלת השלטון), **שלטון החוק** ו**שלטון העם**.

ד. **הכנסת בוחרת** את בעלי התפקידים: **נשיא המדינה ומבקר המדינה**- ביטוי לעקרונות **שלטון העם**, **הכרעת הרוב**, **הפרדת רשויות** וזכויות כ**חופש הביטוי**.

ו. **הכנסת מאשרת את הממשלה** עם הקמתה- ביטוי לעקרונות **הפרדת הרשויות** (כחלק מהגבלת השלטון), **שלטון העם**, **הכרעת הרוב** וזכויות כ**חופש הביטוי**.

ז. **הכנסת** יכולה **להסיר את החסינות** של כל אחד מחבריה- ביטוי לעקרונות כ**שלטון החוק**, **שלטון העם** וזכויות כ**חופש הביטוי**.

ח. **הכנסת** משמשת כ**ערוץ לפניות הציבור**- ביטוי לעקרונות כ**שלטון העם**, **זכויות האדם האזרח והמיעוט** וה**פלורליזם**.

ט. **העלאת נושאים לסדר היום ולמודעות הציבורית** (תפקיד שאינו מוגדר בחוק)- ביטוי לעקרונות **שלטון העם**, **פלורליזם וזכויות האדם, האזרח והמיעוט**.

3. **עבודתה של הכנסת** מתנהלת **בהתאם לכללי המשחק הדמוקרטי** בדרך של **משא ומתן א. בדיונים**  **במליאה** - אסיפת כל חברי הכנסת באולם הישיבות של הכנסת .כל דיון בכנסת מתחיל במליאה והוא יכול להיערך במסגרות אחדות : הצעות לסדר היום, חקיקת חוקים, שאילתות והצעות אי אמון בממשלה . המליאה היא הפורום הפומבי והחשוף לעיני הציבור.

ב. **ובוועדות** - שהן הפורום שאינו גלוי ובו מתבצעת עבודה ארוכה, יסודית, מקצועית ומעמיקה יותר.בכנסת 12 ועדות קבועות כמו :ועדת כספים ,ועדת חוץ ומשפט,ועדת חוקה חוק ומשפט ועוד .תפקידי הוועדות :א. טיפול בהצעות חוק המועברות מהמליאה לאחר שלב הקריאה הראשונה .ב. פיקוח על הרשות המבצעת ,טיפול בפניות הציבור ועוד

4. **הרכבה של הכנסת**- הכנסת מורכבת מ**סיעות** המייצגות מפלגות שעברו את אחוז החסימה ומייצגות אינטרסים שונים של קבוצות שונות בחברה. הסיעות נחלקות לשתי קבוצות:

**סיעות הקואליציה** המהוות רוב בכנסת ומיוצגות בממשלה (השלטון).

**סיעות האופוזיציה** המהוות מיעוט בכנסת, מתנגדות לממשלה ומאיימות להחליפה. **ללא קיומה של אופוזיציה פעילה אין קיום לדמוקרטיה**.

**חשיבות החלוקה** ל**אופוזיציה** ול**קואליציה** **בעבודת הכנסת** – החלוקה משפיעה בשני

תחומים עיקריים יחסי הגומלין בין הרשות המחוקקת ובין הרשות המבצעת.

תחומי עבודתה השוטפת של הכנסת במילוי תפקידיה כרשות מחוקקת וכרשות מפקחת על

הממשלה.

5. **הליך חקיקת חוק**- קיים הליך שונה בשלב המקדים בין **הצעת חוק פרטית וממשלתית**.

שני סוגי ההצעות עוברים **קריאה ראשונה** (דיון כללי במליאה והצבעה), **שנייה** (דיון בועדה על סעיפי החוק והצבעה עליהם במליאה) ו**שלישית** (הצבעה על תוכנו הסופי של החוק).

**הצעת חוק פרטית –** הצעה המוגשת ע"י ח"כ אחד או מס' ח"כים לאישור יו"ר הכנסת ,הוא בודק אם הצעת החוק אינה נוגדת את ערכי היסוד של המדינה –אינה גזענית ,אינה אנטי-דמוק' ואינה שוללת את קיום מדינת ישראל כמדינת העם היהודי .לאחר מכן מובאת לדיון מוקדם במליאה .עד פה שלב הקריאה הטרומית .

אם קבלה רוב היא עוברת לועדה מתאימה שזה תחום עיסוקה .שם מיוצגים הקוליציה והאופוזיציה .ואח"כ עוברת את שלבי הקריאה הראשונה השניה והשלישית .

**הצעת חוק ממשלתית –**כאשר היוזמה להצעה באה מצד הממשלה בממשלה מתקיים דיון על ההצעה לאחר מכן מוגשת ההצעה לקריאה ראשונה .מבלי לעבור את שלב הקריאה הטרומית .(אישור של יו"ר הכנסת +דיון מוקדם במליאה)

**תהליך חקיקת החוקים נעשה ב-3 שלבים :** קריאה ראשונה ,שניה ושלישית.גם בהצעת חוק פרטית וגם בהצעת חוק ממשלתית.

**קריאה ראשונה –**השר או הח"כ מציג את הצעת החוק לפני חברי הכנסת במליאה ומתקיים דיון כללי .אם יש רוב הוא עובר ולעדה המתאימה

**קריאה שנייה –**לאחר שהועדה בדקה כל סעיף וסעיף ,נשמעו דעות מומחים .הועדה מנסחת את החוק ואז היא מובאת לקריאה שנייה.אם יש התנגדות ,תוחזר הצעת החוק לועדה .אם אין יצביעו על כל סעיף בנפרד.

**קריאה שלישית** – מצביעים על הצעת החוק כולה .

על כל חוק שהתקבל בקריאה שלישית חותמים :נשיא המדינה ,ר' הממשלה ,והשר שהחוק קשור למשרדו .אח"כ מתפרסם החוק בפומבי .

לציבור יש אפשרות בכל שלב להשפיע באמצעות התקשורת ,אסיפות ,הפגנות ולחצים פוליטיים.

1. **חשיבות הליך חקיקת חוק בשלבים** –
   * ככל שהצעת חוק תעבור שלבים מרובים יותר של דיון והתייחסות, כך יעמיק שיקול הדעת הדרוש לקבלת חוקים ראויים במדינה דמוקרטית.
   * מתן הזדמנות גם לציבור הרחב להשפיע על החוק באמצעות תקשורת, אסיפות, הפגנות ולחצים פוליטיים.
   * צמצום הסכנה של חקיקת חוק חפוז, בלתי מאוזן, שאינו מתחשב בגורמים הנוגעים לעניין ומתעלם מערכים של מוסר וצדק.
2. **הליך החקיקה מבטא עקרונות דמוקרטים שונים** –
   * **פלורליזם**- מומחים ונציגי קבוצות אנטרס מביעים דעתם בהליך).
   * **הכרעת רוב** (תנאי למעבר החוק לשלב הבא).
   * **הסכמיות**( ההחלטות מתקבלות בהסכמה).
   * **שלטון העם –נציגי העם בכנסת מחוקקים חוקים**
3. **למרות** שהליך החקיקה גורם להעמקת שיקול הדעת הדרוש לקבלת חוקים ראויים והולמים את הדמוקרטיה ונותן זמן לציבור להשפיע על החוק ולעורר דעת קהל בעדו או נגדו **קיים סיכוי שיתקבל חוק שאינו דמוקרטי במובן המהותי**.

למשל, חוק בתי דין רבניים (1953) מעניק סמכות ייחודית לבתי הדין הרבניים לדון בענייני נישואין וגירושין בין יהודים על פי ההלכה. בכך נפגעות הזכות לחופש דת ומדת, חופש המצפון, פלורליזם, חופש הבחירה ושוויון.

**הרשות השופטת**

בישראל כמו בכל משטר דמוקרטי המבוסס על הפרדת רשויות, קיימת רשות שופטת עצמאית ובלתי תלויה. **החקיקה והשפיטה:**

1. קובעות את הנורמות של החברה ומעצבת דפוסי התנהגות.
2. משקפות את אירועי העבר והניסיון ההיסטורי.
3. מסדירים את היחסים בין אדם לזולתו ובין אדם לשלטון.

הרשות השופטת נגינה על העיקרון של שלטון החוק , כי באמצעות השפיטה – בתי המשפט פועלים לפתרון סכסוכים וכן מבקרים את פעולות השלטון. בית המשפט פועל על פי החוק ועל פי **הפרשנות** שהוא מעניק לחוק.

**עקרונות הדמוקרטיה המנחים את הרשות השופטת:**

**1)הזכות להליך הוגן:**

1. כל אדם העומד לדין נחשב זכאי כל עוד לא הוכחה אשמתו.
2. כל אדם זכאי להגנה משפטית בבית המשפט.
3. לכל אדם שנמצא אשם במשפט יש זכות לערער על פסק הדין וגזר הדין בפני ערכאה משפטית גבוהה יותר.
4. כולם שווים בפני החוק.
5. הדיונים בבית המשפט נערכים באופן פומבי, כדי שהצדק לא רק ייעשה אלא גם ייראה (חוץ ממשפטים שעלולים לפגוע בביטחון המדינה).
6. כל שופט מתחייב לשפוט רק עפ"י החוק וללא משוא פנים.
7. **אי תלותה של הרשות השופטת :**

אי תלותה של הרשות השופטת הוא חלק בלתי נפרד מעיקרון הפרדת הרשויות:

1. ללא שופטים עצמאיים אי אפשר להבטיח את עיקרון השוויון, עיקרון שלטון החוק, והזכות להליך הוגן.
2. כאשר הרשות השופטת היא עצמאית זה מחזק את תמיכת הציבור ואמונו במערכת המשפטית .הציבור מעריך את הניטראליות וההגינות של בתי המשפט.

**בקרב שופטי בית המשפט העליון ניתן להבחין בשתי גישות:**

**# גישה פורמליסטית:** שופטים הסבורים שיש לאכוף את החוקים ככתבם ולשונם.

**# גישהאקטיביסטית:** שופטים שנוטים לפרש את החוק ונותנים לו משמעות על פי ערכי הדמוקרטיה. באמצעות פסקי דין אקטיביסטיים בתי המשפט יוצרים פרשנות שיפוטית.

**האמצעים שבאמצעותם ניתן להבטיח את אי תלותה ועצמאותה של הרשות השופטת בישראל:**

* **תהליך מינוי שופטים**: מטרת התהליך למנוע הפעלת לחצים פוליטיים על הרשות השופטת. בחירת השופטים נעשית ע"י ועדה בת תשעה חברים: **שלושה** שופטים מבית המשפט העליון, **שני** נציגים מהרשות המבצעת ( שר המשפטים+ שר נוסף), **שני** נציגים מהרשות המחוקקת, **שני** נציגים של לשכת עורכי הדין. כלומר: רוב אנשי הועדה הם אנשים מקצועיים ולא פוליטיים וזה מחזק את אי תלותה ועצמאותה של הרשות השופטת. **קיים ויכוח בנושא מינוי השופטים**: יש הטענים כי צריך להפחית את משקל הפוליטיקאים בוועדה. אחרים מעוניינים להגדיל את משקל הפוליטיקאים- כדי שהוועדה תייצג טוב יותר את קשת הדעות בחברה הישראלית.
* **תנאי ההעסקה של השופטים**: שכר השופטים הוא גבוה יחסית. תקופת כהונתם מובטחת עד גיל 70. אין מעבירים שופט בניגוד לרצונו ממקום כהונתו.יש לשופט חסינות כמו לחבר כנסת , חסינות זו מגנה עליו מפני תביעות בשל הוצאת לשון הרע. כל אלה מונעים פגיעה בשופט ומעמדו ומאפשרים לו עצמאות ואי תלות.
* **עקרון הסוב—יודיצה** : אסור פרסום ועיסוק בפומבי בנושא הנדון בבית המשפט. מטרת העיקרון היא למנוע התערבות, השפעה ולחץ מצד התקשורת ורשויות השלטון על בית המשפט בנושאים הנידונים בבית המשפט וטרם נפסק בעניינם. **מטרת העיקרון-- להבטיח את הזכות למשפט הוגן.** עקרון זה עלול להתנגש בעקרון חופש הביטוי וזכות הציבור לדעת. לכן, מותר לפרסם "עובדות יבשות" **מתוך הנושאים הנדונים בבתי המשפט, בתנאי שהפרסום הוא בתום לב.** בשנים האחרונות, לאור הפלורליזם הרב של אמצעי התקשורת, (והאינטרנט) יש הפרות רבות של עקרון הסוב- יודיצה.
* **ריסון ע"י הרשות המחוקקת:** הכנסת **אינה** יכולה לבטל פסק דין שהתקבל בבית המשפט. היא יכולה לשנות אחר כך את החוק, אך השינוי לא יהיה תקף לפסקי דין שכבר ניתנו בעבר, אלא רק לפסקי דין שיינתנו בעתיד.

**סוגי המשפט בישראל:**

* 1. **משפט חוקתי :** מערכת הכללים המסדירה את פעולתן של רשויות השלטון, את היחסים בין הרשויות ואת זכויות האדם והאזרח.בד"כ עניינים אלה מתבטאים בחוקה, אך בישראל הם מתבטאים בחוקי יסוד ובחוקים חשובים אחרים כמו חוק השבות וחוק בתי דין רבניים.
  2. **משפט פלילי :** מערכת של דינים הקובעים מהן העברות המסכנות את שלום הציבור וביטחונו ומהם העונשים על כל אחת מהעברות הללו. (ישנן שלושה סוגים של עברות פליליות: חטא, עוון ופשע). במשפט פלילי **המדינה** תובעת לדין אדם או מוסד שעברו עבירה. **עבירה פלילית היא מעשה שנעשה בניגוד לחוק וצפוי לו עונש בחוק.**
  3. **משפט אזרחי :** עוסק ביחסים בין אדם לחברו. התובע והנתבע הם אזרחים ומוסדות פרטיים. אין עונש, אלא תשלום פיצויים על נזק או הוראה של בית משפט לקיים סעיפים בחוזה חתום.

**מערכת בתי המשפט בישראל**

**בתי משפט רגילים בתי דין מיוחדים**

שלום, מחוזי, עליון רבניים, צבאיים, בית דין לעבודה, בית דין לתעבורה

**ערעורים בג"ץ**

* **בתי המשפט הרגילים:**

**1) בית משפט שלום:** ערכאה ראשונה. דן בעבירות של חטא, עוון, ופשע שהעונש עליהן הוא עד 7 שנות מאסר.

**2) בית משפט מחוזי:** דן בערכאות וערעורים על פסקי דין של בית משפט שלום, וכמו כן הוא דן כערכאה ראשונה בעברות פשע חמורות שהעונש עליהן הוא יותר מ- 7 שנות מאסר.

**3) בית המשפט העליון: פועל בשני תפקידים:**

**כבית משפט עליון לערעורים-** כמעט תמיד זוהי הכרעה סופית ומוחלטת ואין עליה ערעור. במקרים נדירים הוא מקיים דיון נוסף בהרכב מורחב של שופטים.

**כבית משפט גבוה לצדק—**בג"ץ.

בג"ץ -- חשיבותו ותפקידיו

***בג"ץ דן בעניינים שבין האזרח לשלטון.***

**תפקידי בג"ץ:** # **לתת סעד לפונים אליו-** לקבוצות מיעוט,לאדם או מוסד שמרגישים שהם נפגעו מפעולתה של אחת מרשויות השלטון, או שהרשות פעלה שלא עפ"י כללי הצדק, או שהרשות חרגה מסמכותה, פעלה בשרירות לב, פעלה בחוסר תום לב,הפלתה לרעה או לטובה.

**# להגן על זכויות האדם והאזרח**- כולל הגנה על זכויות קבוצה.במדינת ישראל אין עדיין חוקה ולכן חשיבותו של בג"ץ עצומה בהגנה על זכויות אדם ואזרח. ואכן בפסיקותיו יצר בג"ץ מעין " מגילת זכויות אדם ואזרח" שלא נקבעה בחוק אלא בפסיקה.

**# הגנה על עקרונות היסוד של מדינת ישראל**- בג"ץ רואה אץ עצמו כממונה העליון על שמירת עקרונות היסוד של מדינת ישראל מדינה יהודית ודמוקרטית.

**# ביקורת שיפוטית על רשויות המדינה**- בג"ץ מפקח על השלטון , דואג לכך שזרועות השלטון יפעלו במסגרת החוק כדי להבטיח את עיקרון שלטון החוק.

**הצווים שמוציא בג"ץ**

בג"ץ פועל באמצעות צווים נגד רשויות המדינה. השופט שקיבל את העתירה מוציא "צו על תנאי", שפירושו עצירה זמנית של פעולות הרשות השלטונית ומזמן את המשיב להופיע בפני בג"ץ להשיב על טענות העותרים. ( # הערה: בבג"ץ אין הגנה ותביעה אלא עותרים-- המבקשים צו נגד המדינה, ומשיבים—נציגי המדינה). לאחר הדיון מחליט בג"ץ אם להפוך את הצו **להחלטי** וסופי או ל**דחות** את העתירה.

**דוגמאות לסוגי צווים שמוציא בג"ץ:**

* 1. **צו שחרור- צו הביאס קורפוס-** אם הרשות עצרה אדם בצורה בלתי חוקית, בג"ץ יכול להוציא צו לשחרורו ממעצר או מאסר בלתי חוקי.
  2. **"צו עשה" וצו "לא תעשה"-** בג"ץ נותן הוראה לרשות- לעשות משהו או להימנע מלעשות משהו.
  3. **צו איסור וצו ברור-** **צו איסור**- מוצא כנגד אחד מבתי הדין (רבני, צבאי וכו'**) צו ברור**- צו נגד הליכים משפטיים.
  4. **צו " מי שמך"**- צו שמטרתו למנוע או להפסיק את כהונתו של אדם בתפקיד ציבורי, אם מינו אותו בניגוד לחוק או בניגוד לכללי הבחירה.

**מקורות המשפט בישראל**

עד שנות ה- 80 התבססה החקיקה בישראל על : א. חוקים שנחקקו בתקופה העות'מנית. ב. חוקים שנחקקו בתקופת המנדט. ג. חוקים שנחקקו במדינת ישראל.

ב- 1980 נחקק "חוק יסודות המשפט", שקבע כי כאשר אין חקיקה בנושא מסוים, בית המשפט צריך להתבסס על "עקרונות החירות, הצדק, היושר והשלום של מורשת ישראל" . המונח " מורשת ישראל" הוא בעייתי ונתון לפרשנויות שונות. יש המפרשים זאת כמושג הלכתי ויש המפרשים זאת כמושג תרבותי לאומי. (למשל נשיא בית המשפט העליון, אהרון ברק, מפרש זאת על פי הגישה של מדינת לאום יהודית תרבותית).

|  |  |
| --- | --- |
| ביקורת שיפוטית | - ביקורת של מערכת המשפט (בדרך כלל על ידי בג"ץ) על הרשות המחוקקת ועל הרשות המבצעת  - מתבטאת בישראל מאז המהפכה החוקתית במידה רבה ע"י פסילת חוקים הסותרים חוקי יסוד  - סמכות בית המשפט לביקורת שיפוטית והיקפה הראוי שנויים במחלוקת ציבורית |
| אקטיביזם שיפוטי | - מדיניות מרחיבה של בית המשפט בהתערבותו בפעולות הרשות המבצעת והמחוקקת  - באה לידי ביטוי בבחינת סבירות שיקול הדעת של הממשלה במינויים ובהחלטות שונות ובמהפכה החוקתית וגם על ידי פסילת חוקים לא חוקתיים  - מצוי בויכוח ציבורי-ערכי במדינת ישראל |

**דמוקרטיה מתגוננת**

דמוקרטיות, הוצאה אל מחוץ לחוק, צנזורה, מעצר מנהלי.

קיומה של הדמוקרטיה, על שני מובניה – הפורמלי והמהותי – מחייב שמירה על כללי הדמוקרטיה ועקרונותיה.

עם זאת, ישנם מצבים בהם מוצאת עצמה המדינה הדמוקרטית נאלצת לפעול בדרך אנטי – דמוקרטית כדי להגן על עצמה; מצב בו ישנו איום על אופייה הדמוקרטי של המדינה ומצב בו שלומה ובטחונה הפיסי של המדינה נתון בסכנה.

השאלה בפניה עומדת הדמוקרטיה היא:

מתי, ועד כמה, מותר למשטר הדמוקרטי **לפגוע בזכויות אדם ואזרח** על מנת להגן על המדינה מפני איומים אלה?

**זכות הדמוקרטיה להגן על עצמה**

האם לדמוקרטיה יש זכות להגן על עצמה מפני קבוצות אנטי-דמוקרטיות, גם במחיר פגיעה בעקרונות המשטר הדמוקרטי ובערכיו?

ההיסטוריה הוכיחה מהי הסכנה הטמונה בקבוצות אנטי דמוקרטיות וביכולתן לעלות לשלטון במסגרת המשטר הדמוקרטי. (המפלגה הנאצית בגרמניה והמפלגה הפשיסטית באיטליה בשנות ה20- וה30- של המאה ה-20).

במדינות הדמוקרטיות קיימות היום שתי תפיסות שונות בנוגע לשאלה זו:

גישת ה"דמוקרטיה המתגוננת", וגישה הפוכה, המתנגדת לרעיון הדמוקרטיה המתגוננת.

**עקרון הדמוקרטיה המתגוננת** - גישה המקובלת על רוב מדינות אירופה. על-פי גישה זו:

* זכותו של משטר דמוקרטי להגן על עצמו מפני קבוצות המאיימות על קיומו.
* המדינה רשאית לחוקק חוקים שיגבילו את יכולתן של קבוצות אנטי דמוקרטיות – חוקים האוסרים הסתה גזענית וחוקים המגדירים פסילת מפלגה והוצאתה אל מחוץ לחוק.

לדוגמא: במדינת ישראל מוגדרים הגבולות בשני חוקים – חוק המפלגות וחוק יסוד: הכנסת.

**חוק יסוד: הכנסת, סעיף** 7א (תיקון 35 שהתקבל ב-15 במאי 2002):

"רשימת מועמדים לא תשתתף בבחירות לכנסת ולא יהיה אדם מועמד בבחירות לכנסת, אם יש במטרותיה או במעשיה של הרשימה או במעשיו של האדם, לפי העניין, במפורש או במשתמע, אחד מאלה:

1. שלילת קיומה של מדינת ישראל כמדינה יהודית ודמוקרטית.
2. הסתה לגזענות;
3. תמיכה במאבק מזוין, של מדינת אויב או של ארגון טרור, נגד מדינת ישראל."

**הסכנות הטמונות בגישת "הדמוקרטיה המתגוננת":**

* פגיעה מוגזמת של השלטון בזכויות אדם ואזרח בשם הצורך בהגנה על המדינה ובטחון תושביה.
* סכנה שקבוצות שהוצאו אל מחוץ לחוק, "ירדו למחתרת" ויפעלו משם נגד המדינה.

**גישת השוללים את עקרון הדמוקרטיה המתגוננת -** גישה שהיתה מקובלת בעיקר בארה"ב\*\*\*:

* + - אסור למדינה דמוקרטית לפגוע בזכויות היסוד של האזרח (חופש הביטוי, הזכות לבחור ולהיבחר, חופש ההתאגדות, זכות המיעוט לקידום רעיונותיו ועמדותיו וכדומה).
    - אין להגביל התארגנויות אנטי – דמוקרטיות (מפלגות, ארגונים, הפגנות, תהלוכות–יש לאפשר קיומם גם אם הם עוסקים בפעילות אנטי – דמוקרטית).
    - \*המדינה רשאית לפגוע בזכויות היסוד של האדם והאזרח רק אם בוצעה עבירה פלילית, כלומר – הגבלת פעילותה של התארגנות אנטי-דמוקרטית תתאפשר רק בעת או לאחר ביצועה של פעולה המהווה עבירה על החוק הפלילי.

**הסכנות הטמונות בגישה המתנ גדת לדמוקרטיה המתגוננת:**

* מדינה המאפשרת פעילות של ארגונים אנטי – דמוקרטיים מאפשרת, למעשה, פעולות המסכנות את עצם קיומה כמדינה בעל המשטר דמוקרטי.

## בטחון ודמוקרטיה

פגיעה בעקרונות הדמוקרטיה ובערכיה עלולה להיות גם כתוצאה מצרכי הביטחון של המדינה.

מדינה הנמצאת בסכנה ביטחונית (איום חיצוני, מלחמה, טרור) עושה שימוש בחקיקת חירום כגון: **צנזורה** ביטחונית, **מעצר מנהלי** של אדם (מעצר מניעתי, ללא משפט, של אדם, מבלי שהוכח שביצע עבירה כלשהי) ועוד.

במדינת ישראל מתבצעת חקיקת החירום במסגרת תקנות לשעת חירום (תקש"ח). **התקש"ח** מאפשרות לממשלה לתקן תקנות ולחוקק חוקים בשעת חירום, שלא בהליך הרגיל. יחד עם זאת, מגביל המחוקק את סמכות הממשלה רק למצב חירום, ומאפשר ביקורת ופיקוח על החלטותיה (כנסת, בג"ץ).

המדינה הדמוקרטית מוצאת עצמה, אם-כך, מפעילה אמצעים אנטי דמוקרטיים, **תוך פגיעה בזכויות אדם ואזרח בסיסיות,** בין אם מדובר ב**דמוקרטיה מתגוננת** מפני פגיעה באושיות המשטר הדמוקרטי ובין אם מדובר ב**הגנה על בטחון המדינה**, כתשובה לאיום על קיומה הפיזי של המדינה.

**ג. *תק*נות ל*ש*עת *ח*רום (תקש"ח)**

בשנת 1948, עם קום המדינה, היה צורך לנקוט באמצעים מיוחדים כדי להתמודד עם ***מצב החירום*** מסכנת האיום על קיומה של המדינה. על מנת להתמודד עם מצב החירום, העניקה הכנסת לממשלה את הסמכות לחוקק תקנות לשעת חירום בחקיקת משנה, משום שהבינה שבעת מצב חירום יש להקים מנגנון חקיקה שיבטיח שהעניינים החיוניים יוסדרו במהירות וביעילות. (דמוקרטיה מתגוננת)  ***במצב חירום רשאים הממשלה וכל שר שהוסמך על ידי הממשלה להתקין תקנות לשעת חירום שמטרתן להשיג הגנה וביטחון למדינה, ביטחון לציבור וקיום האספקה והשירותים החיוניים.*** בכל עת, ללא אישור הרשות המחוקקת (הכנסת). הממשלה יכולה לקבוע תקנות המנוגדות לחקיקה ראשית של הכנסת בתחומים רבים, זאת משום שבפועל אפשר ליחס כמעט כל נושא לטובת ההגנה וביטחון המדינה, ביטחון הציבור וקיום אספקה ושירותים חיוניים.

**המעצר המינהלי**

1. החוק קובע כי הסמכות לצוות על מעצר מינהלי נתונה לשר הביטחון בלבד.
2. צו המעצר המנהלי כפוף לביקורת שיפוטית כלומר צו המעצר מובא לאישורו של נשיא בית המשפט המחוזי בתוך 48 שעות מביצוע המעצר, ואפשר לערער על החלטת השופט בפני בית המשפט העליון.
3. תקופת המעצר המנהלי מוגבלת, לפי החוק לשישה חודשים, וניתן להאריכה רק באישור בית המשפט.

**גלובליזציה**

גלובליזציה – תהליכים כלל עולמיים שבהם עוברים **מוצרים, הון, אנשים, מידע ורעיונות** במהירות ממדינה למדינה, כאשר המרחק או גבולות פוליטיים אינם מהווים מחסום. כך נוצר מעין שוק עולמי גדול ומשותף, שיש לו השפעה על הכלכלה, הפוליטיקה, התרבות והחברה בעולם. גלובוס – עולמי.

**הגורמים לגלובליזציה:**

**גורמים פוליטיים**

* סיום "המלחמה הקרה" (המאבק בין שתי המעצמות ארה"ב וברה"מ) והתפרקות ברה"מ יצרו תנאים מתאימים לשיתוף פעולה כלכלי ברמה העולמית.
* במדינות רבות בעולם התחזקה הגישה הכלכלית של "שוק חופשי" זהו תהליך שהו המדינה מורידה מכסים, מסירה מגבלות בהחזקת מטבע זר, צמצום המעורבות הממשלתית והפרטה של המשק הכלכלי (התהליך אותו עוברת מדינת ישראל ב-20 השנים האחרונות), פתיחת שווקים למעבר חופשי של סחורות, הון, מידע ואנשים.
* עלייה במספר המדינות הדמוקרטיות בעולם ממחצית שנייה של המאה ה-20.

**התפתחויות טכנולוגיות של תחבורה ותקשורת**

* התפתחות תחבורה מהירה ונגישה כמו כבישים מהירים החוצים יבשות ומדינות, רכבות מהירות, שימוש נגיש ונוח בתחבורה אווירית וכמובן הוזלה של ההובלה בעולם.
* התפתחות כלי התקשורת האלקטרוניים: תקשורת מחשבים, תקשורת לוויינים, שיחת ועידה, פקס. תקשורת מהירה, זולה וזמינה מעודדת גלובליזציה.

**המאפיינים של הגלובליזציה**

* חברות ותאגידים רב לאומיים – חברות ענק שיש להן מפעלים וסניפים במדינות שונות בעולם. ההנהלות ומרכזי הפיתוח של חברות אלה נמצאים במדינות המפותחות והן מקימות סניפים במדינות המתפתחות (כוח אדם זול, תמריצים של המדינה המתפתחת, מסים יותר נמוכים). תהליך שבו חברה משתמשת בכוח אדם זול במדינות מתפתחות נקרא מיקור חוץ outsourcing. למשל תאגיד ענק וול מארט, אקסון מובייל, ג'נרל מוטורס. בארץ ניתן להדגים בעזרת י.ב.מ, אינטל, סמי קונדקטור. הודו היא דוגמה טובה למיקור חוץ והקמת מפעלי תאגידים. היא מציעה: כוח אדם זול, תשתיות, שפה אנגלית שהיא חלק מהמורשת הקולוניאלית של הבריטים.
* תנועת אוכלוסין גדולה מאוד – אפשרויות התחבורה, המידע הזמין שמגיע לכל מקום מעודדים הגירה של אנשים. הגירה חיצונית מהמדינות המתפתחות למדינות המפותחות. הגירה פנימית מהכפר לעיר (במדינות המתפתחות), והגירה בין ערים או לישובים קטנים שבעלי איכות חיים במדינות המפותחות).
* גידול במספר ערי עולם (ערי מטרופולין של עשרות מיליונים שיש להן השפעה גדולה על סביבתן ברמה עולמית) – עיר המשמשת מרכז לכלכלה בינלאומית. יש בה ריכוז גדול של הנהלות בנקים (פיננסים), משרדים ראשיים של חברות בינלאומיות, בורסה מרכזית, מוקדי תרבות וחברה שיש להם השפעה תרבותית עולמית. למשל ניו יורק, לונדון, טוקיו.
* סחר עולמי הולך ומתרחב – מסחר עולמי היה קיים תמיד, אבל היקפי המסחר העולמיים גדלו מאוד בשנים האחרונות. ב-1995 הוקם ארגון הסחר העולמי ששם למטרה לשפר את רווחת התושבים של המדינות החברות בארגון באמצעות זרחמה חופשית של סחורות עולמיות ושירותים. בארגון חברות כ- 150 מדינות. ארגון הסחר העולמי מעודד התמקצעות של מדינות בתחומי כלכלה שונים שבהם יש להן **"יתרון יחסי"** – את התנאים המתאימים והטובים ביותר לגידולי חקלאות, מפעלי תעשייה בתחום מסוים. היתרון היחסי במדינה מסוימת עשוי לנבוע ממספר גורמים כמו אוצרות טבע, גורם טכנולוגי, הון שקיים באותה מדינה, כוח אדם ומיומנות. תנאים אלה מאפשרים לאזור מסיים לייצר את המוצרים בעלות הנמוכה ביותר. כל אזור מתמחה במוצרים מסוימים והוא מייצא אותם לכל העולם. סין הפכה לשחקן מרכזי בסחר העולמי והיא מייצרת מוצרי תעשייה רבים לשוק העולמי.

**היתרונות וההיבטים החיובים של הגלובליזציה**

המרוויחות הגדלות של הגלובליזציה הן המדינות המפותחות. באזורי הגלעין העולמיים (המפותחות) נמצאים מוקדי הכוח הגדולים בעולם: הנהלות בנקים, הנהלות חברות רב לאומיות, מוקדי כוח פוליטיים שההחלטות שלהם משפיעות על כל העולם.

במדינות המפותחות

* יש התפתחות של מוקדי תעשייה חדשים כמו עמק הסיליקון בקליפורניה.
* עלייה גדולה ברמת ההשכלה בעקבות הדרישה למומחים (תעשייה עתירת ידע, ידע בשיווק ניהול, כלכלה).
* עלייה ברמת השכר (תעשייה עתירת ידע), שינויים בדפוסי העבודה (עלייה ברמת הבטיחות והרווחה של העובדים.
* שינוי בדפוסי העבודה, קיצור שבוע עבודה לחמישה ימים, אפשרות לעבודה מהבית.
* עלייה במודעות לאיכות הסביבה. שיקום בעיות סביבה וחקיקת חוקים שמונעים או מצמצמים תופעות חדשות של זיהום.
* הרחבת מגזר השירותים למקצועות חדשים - פחות עבודה פיזית, יותר נשים נכנסות למעגל העבודה.

במדינות המתפתחות

* עלייה בצמיחה הכלכלית של המדינה, הרווחים של המדינה בעלייה – עלייה בתמ"ג. למשל מדינות מזרח אסיה כמו סין והודו בקצב צמיחה גבוה מאוד לעומת מדינות אפריקה.
* עלייה ברמת החיים ואיכות החיים (בעקבות עלייה ברמת השירותים)
* התפתחות של התשתיות במדינה: תחבורה, חשמל, מים, תקשורת.
* אפשרות לצמצום הפער הטכנולוגי שלהן לעומת המדינות המפותחות.
* צמיחת מוקדי תעסוקה חדשים בעולם (העיר בנגלור בהודו צמיחה של תע"י).
* צמצום כוח עבודה בחקלאות ועלייה בכוח אדם בתעשייה ובשירותים (מדינות מתפתחות). למשל קוריאה הדרומית מדגימה שינוי בתעסוקה.
* יצרית תקנים עולמיים משותפים למוצרי תעשייה וחקלאות שמעלים את איכות המוצר.
* הרחבת תחומי ההשכלה בהיבט כלכלי עולמי במיוחד במדינות המתפתחות.

**חסרונות או בעיות שיוצרת הגלובליזציה**

* תלות כלכלית – התפתחות הסחר העולמי הביאה לעלייה ברמת החיים אבל גם לתלות כלכלית בין המדינות. משבר כלכלי באחת המדינות פוגע גם במדינות האחרות. המשבר הכלכלי האחרון בשנה שעברה בארה"ב השפיע על מדינות נוספות בעולם. המשבר הכלכלי ביוון משפיע על שאר מדינות אירופה (לכן האיחוד האירופי נרתם לעזור ליוון).
* היתרון היחסי מביא מדינות רבות להתבסס על ענף כלכלי אחד או מספר מצומצם של ענפים כלכליים. מצב כזה חושף את המדינות לסיכונים כלכליים ולתנודות ברמת החיים של התושבים. למשל מדינות המפרץ הפרסי המתבססות בעיקר על ייצור נפט. נהנו מרווחה כלכלית בתקופת משבר הנפט העולמי (1973 עד אמצע שנות השמונים) ולאחר מכן ירדו ברמת ההכנסה כאשר מחירי הנפט העולמיים ירדו. מדינות כאלה צריכות לבסס את כלכלתן על ענפים נוספים.
* הגדלת הפער בין עניים ועשירים בתוך המדינה וגם בין מדינות בעולם. הפער גדל במיוחד בשל התפתחות ענפי כלכלה חדשים ודחיקתם של ענפי כלכלה מסורתיים, בשל כניסת מכונות. אדם שעבד בתעסוקה שאינה רלבנטית (חקלאות מסורתית, בתי מלאכה שבהם נעשות עבודות ידיים) מתקשה למצוא תעסוקה חדשה.
* פגיעה במארג המשפחתי והחברתי. השכלה עוברת לצעירים מחזקת את כוחם בחברות שבהם הידע והניסיון היה בידי הזקנים. כניסת נשים לעבודה מחזקת את מעמדן. מצבים כאלה יוצרים קונפליקטים חברתיים.
* ניצול עובדים בתנאים מחפירים. העסקת ילדים, נשים וגברים בשכר נמוך ללא תנאים סוציאליים. עבדות מודרנית. למשל חברת נייקי מנצלת 350.000 עובדים בשכר של 0.11$ לשעה. בארה"ב מרוויח פועל 8$ לשעה והוא עובד 37 שעות בשבוע (מעל מספר זה הוא מקבל שעות נוספות שהתגמול עליהן יותר גבוה), לעומת פועל בהונג קונג שמרוויח 3$ לשעה בשבוע עבודה של 60 שעות.
* הגדלת הפערים בין אזורים – אזורים מסוימים במדינה הופכים מפותחים, מציעים רמת שירותים סבירה לעומת אזורים אחרים שנשארו עדיין ללא תשתיות בסיסיות. למשל הערים קנטון ושן זן בסין הן דוגמה לערים שקבלו תקציבי פיתוח גבוהים מאוד שהביאו לפיתוח מהיר של הערים לעומת ערים אחרות בסין. אזורים כפריים נחלשים בגלל שהצעירים מהגרים לערים. הגדלת הפער האזורי יוצרת הרגשת תסכול ונחיתות של מי שנשאר מאחור.
* יצירת תרבות אחידה – אמריקניזציה – תהליך שבו אוכלוסיות רבות בעולם מאמצות מאפיינים תרבותיים, חברתיים וכלכליים של ארה"ב, תוך איבוד המאפיינים והתרבות המקומית. התרבות האמריקאית משתלטת דרך הסרטים, הטלוויזיה, הקניונים והמותגים, (המותגים הופכים לסמל של מעמד חברתי).
* עובדים זרים והגירה בלתי חוקית. מהגרים צעירים שעוזבים את המדינות המתפתחות מחלישים את המדינה (במיוחד אלו שיותר משכילים (drain brain). במדינה המפותחת עלולים ליצור המהגרים הזרים בעיית אבטלה, מתח תרבותי, פשע, שנאת זרים.
* נטישת ענפי תעשייה מסורתיים (אבטלה) למשל סגירת חלק גדול ממפעלי הטקסטיל בישראל והעברתם למקומות אחרים בעולם.

ניתן לחלק את הבעיות על פי מדינות מפותחות ומתפתחות: במדינות המפותחות הבעיות הן בעיקר, תלות כלכלית וסכנה של משבר כלכלי שישפיע גם עליהן, הפערים החברתיים עלולים להביא לעלייה ברמת הפשע במדינה. במדינות המתפתחות הבעיות הן רבות ומגוונות: ניצול כוח עבודה, הגדלת פערים חברתיים, הגדלת פערים אזוריים, אמריקניזציה ואובדן התרבות המקומית, תלות כלכלית.

דילמות גלובליות ובעיות

התלות של המדינות המתפתחות במדינות המפותחות = ניאוקולוניאליזם. אמנם המדינות המתפתחות הן מדינות ריבוניות אבל חלק מהכלכלה שלהן נשלטת או תלויה במדינות המפותחות. המפותחות = מדינות הגלעין העולמי מנצלות את כוח האדם הזול, את המחצבים והאפשרויות החקלאיות כדי לקדם את הכלכלה שלהן. הבנק העולמי וקרן המטבע הבינלאומית הם גופים שמיועדים לפתח פרויקטים כלכליים במתפתחות. גופים אלה נשלטים ע"י המפותחות. לאחרונה הסכימו 8 המדינות הגדולות (המתועשות) 8 G למחוק חוב של 18 המדינות העניות בעולם ולמרות זאת התלות ממשיכה. (חלק ממדינות מזרח אסיה מתחילות לצאת ממערכת יחסי התלות).

הגלובליזציה מיטיבה בעיקר עם המפותחות, והיא מאפשרת לכלכלה שלהן לרוץ קדימה, מצד שני הגלובליזציה מאפשרת הזדמנות לפיתוח גם עבור אזורים ואנשים במתפתחות לכן יש להתייחס לנושא זה באופן דו ערכי ונקודתי.

הגלובליזציה יוצרת בעיות סביבתיות רבות. בסין למשל, תהליך התיעוש יצר בעיות קשות של זיהום אוויר בערי תעשייה. במדינות המתפתחות לא תמיד יש את הידע, הכסף והטכנולוגיה לטפל בזיהום מים, אוויר, אתרי פסולת. בנוסף חלק מהמדינות המפותחות מעבירות את הפסולת הגרעינית שלהן (מתחנות כוח גרעיניות) למדינות המתפתחות תמורת תשלום, באופן כזה הופכות חלק מהמדינות המתפתחות ל"חצר האחורית של העולם" והמדינות המפותחות נוקטות בשיטה של "לא בחצר האחורית שלי" NIMBY.

חלק מהבעיות הסביבתיות הן עולמיות כמו למשל בעיית "החור באוזון" שגורמת להתחממות גלובלית של כדה"א כללי לבעיות של מחלות עור בשל קרינה של קרני שמש מהטווח ההרסני, באזורים שונים בכדה"א בהם שכבת האוזון הידלדלה מאוד. המדינות המפותחות רוצות להגביל את פליטת גזי החממה (גזים הנפלטים מארובות וכלי תחבורה שמפרקים את האוזון .

פליטת גזי חממה ---- הידלדלות שכבת האוזון ----- חדירת קרני שמש הפוגעות באדם ---- עלייה בטמפ' של כדה"א ----- הפשרת קרחונים ----- עלייה במפלס מי הים ----- הצפת איים ואזורים יבשתיים הקרובים לים.

**רשויות מקומיות**

**מהו השלטון המקומי?**

**\***גוף נבחר ע"י התושבים באזורן והאחראי על ניהול העניינים המקומיים ומסדיר תחומי חיים רבים של האזרחים ברמה המקומית. **\***השלטון המקומי הוא זרוע של השלטון המרכזי (הממשלה) האחראית על ניהול העניינים המקומיים של האזור עליו היא אחראית. אולם, השלטון המקומי נהנה מאוטונומיה מסוימת בפעולתה אל מול השלטון המרכזי.

השלטון המקומי בישראל פועל מכוחם של שני חוקים:

* פקודת העיריות, אשר מגדירה את התפקידים, הסמכויות ואופני הפעולה של עיריות
* פקודת המועצות המקומיות, אשר מגדירה את התפקידים, הסמכויות ואופני הפעולה של מועצות מקומיות
* בנוסף, קיים "צו המועצות המקומיות (מועצות אזוריות) תשי"ח 1958" אשר מגדיר את סמכויותיהן ודרכי פעולתן של המועצות האזוריות.

**\*\*שאלה לדיון:** לשם מה צריך שלטון מקומי? מדוע כל יישוב צריך לקיים מוסדות משלו שעולים כל כך הרבה כסף? (הרי ישנן רשויות שלטון (המרכזי) האמורות לדאוג לכל צרכיו של האזרח?

**סוגי רשויות מקומיות**

משרד הפנים הוא הקובע את מעמדה של כל אחת מן הרשויות המקומיות בהתחשב במספר התושבים, אופי המגורים, רמת הפיתוח והתשתיות ועוד. הסוגים הקיימים בישראל:

* עירייה – רשות עירונית, אחראית על ניהול ענייניה של עיר. לרוב בעיר יהיה מספר התושבים הגדול ביותר מבין סוגי הרשויות השונים.
* מועצה מקומית – רשות האחראית על ניהול ענייניו של יישוב קטן מעיר או אוסף ישובים סמוכים.
* מועצה אזורית – רשות האחראית על ניהול העניינים של קבוצת ישובים קטנים, לרוב כפריים או קהילתיים, הפזורים במרחב משותף.

**בעלי התפקידים ברשות המקומית:**

--1. דרג נבחר- ראש הרשות המקומית (ראש העיר) ומועצת הרשות.  
--2. הדרג המבצע- עובדי הרשות /עובדי העירייה .הם מתמנים. מבצעים את ההחלטות שקיבלו ראש הרשות ומועצת הרשות.

**תפקידים וסמכויות של הרשויות המקומיות: תפקיד=חייבת לעשות  
 סמכות= יכולה לעשות**

**תפקידי הרשויות המקומיות**

לרשות המקומית תפקידים שונים המוטלים עליה בחוק, שהעיקריים שבהם:

* תברואה וניקיון – על הרשות המקומית להבטיח את ניקיון המרחב הציבורי, למשל באמצעות פינוי אשפה, ניקוי רחובות וסילוק מפגעי תברואה.
* שירותי כבאות – על הרשות המקומית להפעיל גוף כיבוי והצלה מקומי שיספק שירותי כבאות והצלה.
* אספקת מים ופינוי ביוב – על הרשות המקומית לדאוג לאספקת מים לתושבים באמצעות מערכת הובלת מים, ולפנות את המים המשומשים באמצעות מערכת ביוב.
* רישוי עסקים – הרשות המקומית מוסמכת לתת לעסקים רישיון לפעול בתחומה, במידה והם עומדים בתנאים שנקבעו בחוק להפעלתו ובהתאם לשימושים השונים בקרקע.
* שירותי דת – על הרשות המקומית לספק שירותי דת שונים לתושבים, דוגמת פיקוח על כשרות, אחזקת מקוואות, רישום לנישואין ועוד, באמצעות המועצה הדתית המקומית.
* חינוך – הרשות המקומית אחראית על מערכת החינוך בתחומה: אחזקת המוסדות, העסקת חלק מן העובדים ואף הפעלת חלק מן המוסדות באופן מלא. אמנם משרד החינוך הוא שקובע את התכנים ומעביר את התקציבים המתאימים להפעלת התוכניות, אולם גם השלטון המקומי יכול לקחת חלק מסוים בעיצוב התוכניות.
* שירותי רווחה – על הרשות המקומית לספק את שירותי הרווחה לתושבים הגרים בתחומה הנזקקים לשירותים אלו, וזאת בהתאם להנחיות, לתבחינים ולתקציב שניתן על ידי משרד הרווחה. בכל רשות קיימת לשכת רווחה אשר מפעילה את מערכת הרווחה ביישוב.

מכיוון שתקציב הרשויות המקומיות משתנה מרשות לרשות ומושפע, בין השאר, מגביית המסים באותה הרשות, הרי שהיקף השירותים ואיכותם משתנים מרשות אחת לאחרת ואין אחידות בין הרשויות השונות.

**סמכויות הרשויות המקומיות (מחש"ב-מיסים, חוקי עזר, שפיטה, בניה)**

* חקיקת חוקי עזר – הרשות המקומית מוסמכת לקבוע הנחיות כדי לבצע את התפקידים השונים המוטלים עליה ולספק את השירותים לתושבים, למשל בתחומי התברואה, איכות הסביבה ועוד. חוק עזר עירוני הוא סוג של חקיקת משנה ועליו להיות מאושר על ידי שר הפנים. לרשות ניתנת גם הסמכות לאכוף את חוקי העזר אותם היא מחוקקת.
* הטלת מסים – הרשות המקומית מוסמכת להטיל מסים שונים ברמה המוניציפלית (מקומית)על מנת לממן שירותים שונים לתושבים, דוגמת ארנונה על מגורים ועסקים, היטל פיתוח על בניה, אגרות פינוי פסולת דמי השתתפות עבור סלילת כביש ועוד.
* תכנון ובניה – לרשות המקומית הסמכות לאשר תכנון שימושים ובניה בפועל בנושאים מסוימים בשטח הרשות, וזאת באמצעות הועדה המקומית לתכנון ובניה.
* שפיטה – לרשות המקומית סמכויות שונות מעין שיפוטיות הנוגעות לתושבים בתחומה, למשל הכרעה בערעורים של תושבים על מסים והיטלים שונים.

**מנגנוני פיקוח ובקורת על השלטון המקומי**

השלטון המקומי הוא חלק מהרשות המבצעת.

במסגרת החוקים שמסדירים את דרכי עבודתה של הרשות המקומית, נקבעו מנגנוני פיקוח, בקרה וביקורת (פנימית וחיצונית). זאת על מנת להבטיח, במידת האפשר, שהרשות המקומית תמלא את תפקידה על-פי הוראות החוק ובהתאם לכללי היעילות, החיסכון וטוהר המידות.

**מנגנוני פיקוח וביקורת פורמליים**

**פנימי-**

1. מבקר הרשות: מבקר עצמאי ובלתי תלוי, שקובע תכנית עבודה שנתית, נושאי הביקורת ועוד. המבקר בודק את חוקיות פעולותיה של הרשות בכל ההיבטים- הנהלת חשבונות, סדרי בקרה, שמירת רכוש הרשות וכן כל מוסד שהרשות המקומית משתתפת במינוי הנהלתו/מממנת עשירית מתקציבו. הדו"ח מוגש אחת לשנה.
2. יועץ משפטי (ביקורת מקצועית):מתן חוות דעת משפטית ומקצועית לראש הרשות למועצה ולמחלקות השונות. עוזר ב"עיצוב" חוקי העזר, בחוזים, ייצוג בבית המשפט ובפני השלטון המרכזי.
3. ועדה לענייני פנים: ועדה לענייני ביקורת, דנה בדוחות הביקורת של המבקר, נציב תלונות הציבור ועוד. בסמכותה לטפל בדוחות, לעקוב אחר תיקון בליקויים שהתגלו בביקורת ולהמליץ בפני מבקר הרשות על נושאים לביקורת והיקפם.

**חיצוני-**

1. וועדות הכנסת: חוקי העזר הם רק בתחומים שהמחוקק הסמיך אותה (הגבלה של הכנסת – ע"י החוק) ואסור שחוקי העזר יהיו מנוגדים לחוקי הכנסת.
2. מבקר המדינה: מבקר את חוקיות הפעולות, ניהול תקין, יעילות ,חסכון. מגיש דו"ח ליו"ר הכנסת+ לוועדת הכנסת לביקורת. אחת לכמה שנים (מטעמי תקציב).
3. משרד הפנים: . המחוקק העניק למשרד הפנים סמכויות פיקוח, בקרה וביקורת על פעילותו של השלטון המקומי. כוללים הם, בין היתר, את הסמכות לאשר את חוקי העזר הנקבעים ע"י הרשות המקומית, לאשר את התקציב, לקבל דיווחים בנושאים שונים, לאשר ביצוע תקציבי פיתוח וכדומה.

שר הפנים קובע לרשות מקומית את גודל כוח האדם שלה ורשאי לפזר מועצה שנבחרה, במידה והיא לא מילאה את תפקידה כראוי, או בגלל מערכת יחסים עכורה בין המועצה לבין ראש הרשות, או כאשר בית המשפט פסל את הבחירות או שמספר חברי המועצה פחת מהמניין שנקבע בחוק וכו'. במקרים כאלה שר הפנים מפזר את מועצת העיר וממנה במקומה ועדה קרואה[[3]](#footnote-3) או מועצה ממונה.

1. מערכת המשפט: חוקי העזר נתונים לביקורת בג"צ: ביקורת שיפוטית . בית המשפט יכול לפסול חוקי עזר בשל אי-סבירות, אפליה, פגיעה בכללי הצדק.

**מנגנוני פיקוח וביקורת בלתי פורמליים**

1. תקשורת מקומית וארצית: מגבילה את השלטון המקומי ומבקרת אותו באמצעות פרסום מחדלים של ראש הרשות בפרט ופרסום פעולותיה של הרשות המקומית בכלל. בדרך כלל הפרסום כולל מעקב אחר בדיקת תיקון הליקויים ובכך מאלץ את הרשות להתייחס לביקורת ולהתחשב בדעת הציבור.
2. אזרחים: הללו יכולים להגביל ולבקר את השלטון המקומי על ידי פנייה לעיתונות, מוסדות פיקוח ובתי המשפט. בנוסף, מארגנים האזרחים הפגנות ומזמינים את התקשורת לסקר אותן.

**שיטת הבחירות לרשויות המקומיות וסמכויות ראש הרשות ומועצת הרשות**

\*הבחירות לרשויות המקומיות הן כל חמש שנים.   
\*הבחירות הן כלליות, חשאיות, שוות וישירות.   
\*כל תושב של הרשות המקומית בעל תעודת זהות ישראלית מגיל 17 ראשי לבחור בבחירות.   
\*הזכות להיבחר למועצת הרשות או לראשות הרשות עומדת למי שמלאו לו 21 .   
כל תושב שרשאי להיבחר למועצת הרשות, רשאי להגיש מועמדות ולהיבחר לראש הרשות.

הבוחרים מטילים לקלפי שני פתקים – פתק אחד בעד אחת מהרשימות המתמודדות למועצת העיר (בחירות רשימתיות יחסיות) ופתק שני למעומד לראש הראשות המקומית.(בחירה ישירה אישית)

**בחירת מועצת הרשות המקומית:** רשימתית – יחסית (חשאיות, שוות, כלליות).   
המצביעים בוחרים במפלגה (בא לביטוי עיקרון הפלורליזם).

המועצה-זוהי הרשות המחוקקת בתחום הרשות המקומית.   
תפקידה: לחוקק חוקי עזר, לפקח על ראש הרשות ולבקר אותו . במועצה יש וועדות בתחומים שונים: ועדת כספים, ועדת ביטחון, ועדת חינוך ועוד. בישיבות של הוועדות משתתפים נבחרי הציבור, פקידי הרשות ומוזמנים, והחלטותיהן הן בגדר המלצות למועצת הרשות.

ראש הרשות הנבחר צריך להקים קואליציה מבין חברי המועצה (המפלגות שנבחרו).

**בחירת ראש הרשות המקומית:** אישית- רובית.  
המועמד שמקבל מעל 40% מהקולות הכשרים יקבל את מירב הקולות, הוא יבחר לראש הרשות המקומית. אם לא קבל אף מעומד 40% מהקולות הכשרים, מתקיים סיבוב שני כעבור 14 יום. בסבוב השני ישתתפו רק שני המעומדים שקבלו בבחירות הראשונות את מירב הקולות הכשרים. המועמד שמקבל בסיבוב השני את המספר הגדול יותר של קולות הוא הנבחר.   
תפקידו:הוא הגוף המבצע. תפקידו לדאוג לביצוע החלטות מועצת הרשות, לכן נחשב כראש הרשות המבצעת ברשות המקומית. הוא מנהל את העניינים השוטפים ברשות המקומית,מייצג את הרשות ודואג לאינטרסים של תושביה .

\*הפרדת הבחירות בין ראש הרשות המקומית לבין מועצת הרשות המקומית הביאה ליציבות בניהול ענייני הרשות, שכן כעת קשה להדיח את ראש הרשות. כדי להדיח את ראש הרשות צריכה המועצה לפחות 3/4 מחברי המועצה, וכן צריך את אישור שר הפנים. וזה קשה להשגה. שיטת הבחירות האישית רובית לראש הראשות נועדה לשחרר אותו מתלות בקואליציה שתורכב והיא לא תוכל להדיחו , וכך יתפנה לניהולה של הרשות . אולם, הפיצול הזה עלול ליצור שיתוק הדדי ,אם ראש הרשות ימצא עצמו מול מועצה לעומתית.

**יחסי שלטון ארצי- מקומי**

בין השלטון הארצי לבין המקומי קיימת מערכת מורכבת של קשרים: השלטון המרכזי מעביר תקציבים לשלטון המקומי לניהול ענייניו השוטפים, והשלטון המקומי מהווה בעצם זרוע מנהלית מבצעת של השלטון המרכזי.   
בהתאם ל"חוק הרשויות המקומיות", הרשויות אינן עצמאיות ברוב תחומי פעילותיהן והן תלויות בשלטון המרכזי. כאמור, הכנסת מגבילה את השלטון המקומי בקביעת גובה המיסים, בחקיקת חוקי עזר (אסור שיסתרו חקיקה ראשית וכן בסמכותו של שר הפנים להתערב בחקיקת העזר). בנוסף, ישנם נושאים בהם השלטון המקומי נדרש לאישור השלטון הארצי וכפי שנאמר, שר הפנים אף יכול לפזר את מועצת השלטון המקומי ולמנות במקומה ועדה קרואה אשר תנהל את הרשות.  
יחד עם זאת, לשלטון המקומי יש אוטונומיה בתחומים רבים, והוא מחויב ראשית דבר לבוחריו אשר מתגוררים בשטח הרשות.

**קשיים של הרשויות המקומיות ודרכי התמודדות**

•צמצום מענקי האיזון כתוצאה מהמצב הכלכלי של המדינה – יכולותיה ונכונותה של הממשלה לממן גירעונות עירוניים מוגבלות, והשלטון המרכזי לא מאזן תמיד את התקציב של כל רשות ורשות.

•מתח בין השלטון המרכזי לשלטון המקומי - השלטון המרכזי מטיל על הרשויות תפקידים שונים, לא אחת בלי תוספת תקציב. למשל, בתחומי הרווחה וקליטת העלייה. הדבר יוצר מתח, כיוון שהוא מקשה על הרשויות לתכנן ולבצע מדיניות- בהיעדר הוראות ברורות לגבי סמכויותיהם של ראשי הרשויות, הן נתונות לפרשנות ולרצונם הטוב של פוליטיקאים בזירה הארצית.

•ניהול כושל – מספר רשויות מקומיות אינן מנוהלות באופן ראוי. לעיתים בשל מינויים לא ראויים, לעיתים בשל מועצה “לעומתית״ שלראש הרשות אין בה רוב והוא מתקשה להעביר תקציבים, תכניות וחוקי עזר.

•פיצול פוליטי - ריבוי רשימות במועצה יוצר צורך לספק את דרישותיהן המגוונות, שלא פעם סותרות זו את זו.

**דרך ההתמודדות-**

ועדה קרואה/ועדה ממונה- ועדה למילוי תפקידו של ראש הרשות המקומית והמועצה במקרים שלדעת שר הפנים הרשות אינה מתנהלת כראוי (בגלל גירעונות גדולים, תכנית הבראה נכשלת ועוד).  
הוועדה מורכבת מאנשי ציבור ומאנשי מקצוע הממלאים את התפקיד של ראש הרשות המקומית ו/או של מועצת הרשות המקומית ושהוכיחו את יכולת הניהול שלהם. הוועדה מכהנת בד"כ עד לבחירות לאותה רשות מקומית ולפחות שנתיים.

**מרכז השלטון המקומי**

זהו הגוף שבו מאוגדות כל העיריות והמועצות המקומיות בישראל. תפקידו לייצג את הרשויות המקומיות, ולקדם את ענייניהן בפני הכנסת ומול גורמי הממשלה השונים וכן בפני מוסדות וארגונים ממלכתיים וארציים. לשם כך, פועל המרכז בוועדות הכנסת השונות ומול משרדי הממשלה השונים (בנוגע למשאבים, אחריות השלטון המרכזי,). כמו כן המרכז מייעץ לרשויות המקומיות בתחומי פעילותן. הרשויות המקומיות החברות במרכז הן רב גוניות, גדולות וקטנות, מבוססות וחלשות, יהודיות, ערביות, דרוזיות, חילוניות וחרדיות, במרכז ובפריפריה.

**ההבדל בין מעמד השלטון המקומי היהודי לבין מעמד השלטון המקומי הערבי**

דווקא בשל מעמדה של האוכלוסייה הערבית כמיעוט במדינה , נודעת חשיבות רבה לשלטון המקומי הערבי. זאת , משום שמוסדות השלטון המרכזי במדינה - הכנסת, הממשלה, בתי המשפט, וכן רוב הגופים הציבוריים הפועלים במישור הארצי, נמצאים בשליטת היהודים . כיוון שכך, העיריות והמועצות המקומיות הערביות מהוות זירה מרכזית לפעילות הפוליטית הערבית ובית גידול למנהיגות ארצית ערבית . השלטון המקומי משמש לראשי מועצות מקומיות ולחברי מועצה קרש קפיצה להנהגה הערבית הארצית לכנסת .

נוסף על תרומתו לתחום הפוליטי, יש לשלטון המקומי הערבי השפעה רבה גם על ההתפתחות של הערבים בישראל. בעבור הערבים אזרחי המדינה, מוסדות השלטון המקומי הם אמצעי להשגת שליטה בחייהם בתחום החברתי , בתחום הכלכלי ובתחום הפוליטי - המקומי והארצי . גם דבר זה נובע מן העובדה שיכולתם להשפיע על המרכז הפוליטי במדינה מוגבלת .

השלטון המקומי ביישובים הערביים ממלא שתי פונקציות : הוא גוף שלטוני ייצוגי וכן גוף שלטוני ניהולי, הקובע מדיניות, מחוקק חוקים ותקנות ומבצע תכניות מתוקצבות .

השלטון המקומי הערבי עוסק בנושאים המשותפים לכלל האוכלוסייה הערבית במדינה . פעילות זו נעשית באמצעות **הוועד הארצי של ראשי המועצות הערביות** - גוף ייצוגי של כלל הערבים אזרחי המדינה הכולל את כל ראשי המועצות המקומיות הערביות, שדואג לערבים אזרחי המדינה הן כפרטים והן כקבוצות מיעוט .

האוכלוסייה הערבית רואה בשלטון המקומי הערבי גוף המייצג אותה והיא מזדהה עמו ועם מטרותיו . הזדהות זו מעודדת מעורבות פוליטית ברמה גבוהה במישור המקומי , עובדה הבאה לידי ביטוי באחוז גבוה מאוד של השתתפות בבחירות המקומיות .

החמולה היא גורם חשוב ומרכזי בפעילות הפוליטית בשלטון המקומי , ויש בכוחה להשפיע על בחירת מועמד לראשות הרשות המקומית . כיוון שכך, המפלגות משתפות פעולה עם החמולה כדי לזכות בניצחון בבחירות המקומיות .

הרשויות המקומיות הערביות ניצבות בפני קשיים רבים :

1. רמת פיתוח נמוכה הנובעת ממחסור במשאבים - מבחינת השקעת משאבים , השלטון המרכזי מפלה לרעה את היישובים הערביים . מדיניות מפלה זו גורמת להיווצרות פערים ברמת הפיתוח בין רשויות מקומיות ערביות לבין רשויות יהודיות . בתחילת שנות ה - 90 חל שינוי לטובה במדיניות זו : השלטון המרכזי החל להקצות לרשויות המקומיות הערביות תקציבים רבים יותר כדי לאפשר להן להתפתח. מתוך כך הוא מבקש לקדם את עקרון השוויון במדינה.  
   שיעור גביית מסים נמוך - האוכלוסייה הערבית ברובה מעוטת יכולת : יותר ממחצית משקי הבית הערביים חיים מתחת לקו העוני , ולכן הרשות המקומית יכולה לגבות מסים מהתושבים בהיקף מצומצם . דבר זה מקטין את הכנסותיהן של הרשויות המקומיות במידה ניכרת .
2. היעדר תשתית כלכלית מפותחת - דבר זה נובע משתי סיבות :

הראשונה - רמה נמוכה של מעורבות התושבים ברוב היישובים הערביים בפיתוח הבסיס הכלכלי , למשל בהקמת מפעלי תעשייה ;

הסיבה השנייה היא מיעוט הכנסותיה של הרשות המקומית . מאחר שהמדינה אינה משקיעה בהקמת מפעלים ביישובים ערביים , יש בהם בעיקר חנויות מסחר לצריכה מקומית ובתי מלאכה קטנים . כתוצאה מכך ההכנסות העצמאיות של הרשויות המקומיות הערביות מפרויקטים כלכליים - נמוכות . המחסור בתקציב מוביל ליצירת גירעונות מצטברים המקשים על השלטון המקומי הערבי לתפקד כראוי ולהתפתח .

1. יישובים בלתי מוכרים - בישראל יש כמאה יישובים ערביים בלתי מוכרים , ברובם יישובים של בדווים בנגב ובגליל. רוב היישובים האלה היו קיימים לפני הקמת המדינה , אולם כיוון שהם לא הופיעו במפות הבריטיות, הם לא הוכרו כיישובים על ידי ממשלות ישראל . יישובים אלה אינם מופיעים בתכניות המתאר, והמדינה אינה מכירה בהם ומבקשת לרכז את תושביהם בכמה עיירות מתוכננות . התושבים מסרבים לעבור לעיירות מתוכננות , משום שהם אינם מוכנים לוותר על אדמותיהם , שבהן הם מחזיקם כחוק . למצב זה יש השלכות יום - יומיות מעשיות רבות : ליישובים אלה אין מעמד של רשות מקומית , אין להם תכניות מתאר ולכן כל בנייה בהם היא בהכרח בלתי חוקית , ואין הם מחוברים לתשתית מכל סוג שהוא : אין בהם מים זורמים, חשמל, מערכת ביוב, מרפאות, מוסדות חינוך תקינים, טלפונים, כבישים.

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)